text:
μεταξύ του αιτούντος και του θανόντος·
 ιδ) εκπρόσωποι οργανώσεων της κοινωνίας των πολιτών που πραγματοποιούν ταξίδια
 για επαγγελματική κατάρτιση, σεμινάρια, συνέδρια, μεταξύ άλλων στο πλαίσιο
 προγραμμάτων ανταλλαγών:
 – γραπτή πρόσκληση από τον οργανισμό υποδοχής, επιβεβαίωση ότι το εν λόγω
 πρόσωπο εκπροσωπεί την οργάνωση της κοινωνίας των πολιτών και
 πιστοποιητικό ίδρυσης της οργάνωσης αυτής από το σχετικό μητρώο, το οποίο
 εκδίδει κρατική αρχή σύμφωνα με το εθνικό δίκαιο·
 ιε) ελεύθεροι επαγγελματίες που συμμετέχουν σε διεθνείς εκθέσεις, συνέδρια,
 συμπόσια, σεμινάρια ή άλλες παρόμοιες εκδηλώσεις που πραγματοποιούνται στην
 επικράτεια των κρατών μελών:
 – γραπτή πρόσκληση για τη συμμετοχή στην εκδήλωση από τον οργανισμό
 υποδοχής·
 EL 13 EL
 ---pagebreak--- ιστ) δικαστές που συμμετέχουν σε διεθνή προγράμματα ανταλλαγών, συμπόσια,
 σεμινάρια ή παρόμοιες επιμορφωτικές εκδηλώσεις που πραγματοποιούνται στην
 επικράτεια των κρατών μελών:
 – γραπτή πρόσκληση για τη συμμετοχή σε αυτές τις δραστηριότητες από τον
 οργανισμό υποδοχής·
 ιζ) εκπρόσωποι των θρησκευτικών κοινοτήτων της Δημοκρατίας του Μαυροβουνίου:
 – γραπτή αίτηση από θρησκευτική κοινότητα που είναι καταχωρημένη στη
 Δημοκρατία του Μαυροβουνίου, στην οποία δηλώνεται ο σκοπός, η διάρκεια και
 η συχνότητα των ταξιδιών·
 ιη) πρόσωπα που ταξιδεύουν για τουρισμό:
 – πιστοποιητικό ή επιβεβαίωση κράτησης και προπληρωμής (voucher) από
 πρακτορείο ταξιδίων ή ταξιδιωτικό πράκτορα διαπιστευμένο από τα κράτη μέλη
 στο πλαίσιο της επιτόπιας προξενικής συνεργασίας, όπου επιβεβαιώνεται η
 κράτηση οργανωμένου ταξιδιού.
 2. Η γραπτή πρόσκληση ή αίτηση που αναφέρεται στην παράγραφο 1 του παρόντος
 άρθρου περιλαμβάνει τα ακόλουθα στοιχεία:
 α) για τον προσκεκλημένο: ονοματεπώνυμο, ημερομηνία γέννησης, φύλο, ιθαγένεια,
 αριθμό του εγγράφου ταυτότητας, χρόνο και σκοπό του ταξιδιού, αριθμό εισόδων
 και, ενδεχομένως, ονοματεπώνυμο συζύγου και τέκνων που συνοδεύουν τον
 προσκεκλημένο·
 β) για τον προσκαλούντα: ονοματεπώνυμο και διεύθυνση· ή
 γ) για τον προσκαλούντα οργανισμό, εταιρεία ή νομικό πρόσωπο: πλήρη ονομασία και
 διεύθυνση και
 – εάν η πρόσκληση εκδίδεται από οργανισμό, όνομα και θέση του υπογράφοντα την
 πρόσκληση·
 – εάν ο προσκαλών είναι νομικό πρόσωπο ή εταιρεία ή γραφείο ή παράρτημά τους
 εγκατεστημένο στην επικράτεια κράτους μέλους, αριθμό μητρώου όπως
 απαιτείται από το εθνικό δίκαιο του εν λόγω κράτους μέλους.
 3. Για τις κατηγορίες των προσώπων που αναφέρονται στην παράγραφο 1 του
 παρόντος άρθρου, όλες οι κατηγορίες θεωρήσεων εκδίδονται σύμφωνα με την
 απλουστευμένη διαδικασία χωρίς να απαιτείται άλλη αιτιολόγηση, πρόσκληση ή
 επικύρωση σχετικά με το σκοπό του ταξιδιού, που προβλέπεται από τη νομοθεσία
 των κρατών μελών.
 Άρθρο 5 – Έκδοση θεωρήσεων πολλαπλής εισόδου
 1. Οι διπλωματικές και προξενικές αρχές των κρατών μελών εκδίδουν θεωρήσεις
 πολλαπλής εισόδου με διάρκεια ισχύος έως πέντε έτη για τις ακόλουθες κατηγορίες
 προσώπων:
 α) μέλη της εθνικής κυβέρνησης, μέλη του εθνικού κοινοβουλίου, μέλη του
 Συνταγματικού Δικαστηρίου, μέλη του Ανώτατου Δικαστηρίου, πρόεδροι εφετείων,
 πρόεδροι διοικητικών δικαστηρίων, σε περίπτωση που δεν απαλλάσσονται από την
 υποχρέωση θεώρησης βάσει της παρούσας συμφωνίας, για την άσκηση των
 καθηκόντων τους, με διάρκεια ισχύος που περιορίζεται στη διάρκεια της θητείας
 τους εάν αυτή είναι μικρότερη από 5 έτη·
 EL 14 EL
 ---pagebreak--- β) μόνιμα μέλη επίσημων αντιπροσωπειών τα οποία, μετά από επίσημη πρόσκληση που
 απευθύνεται στη Δημοκρατία του Μαυροβουνίου, συμμετέχουν σε συνεδριάσεις,
 διαβουλεύσεις, διαπραγματεύσεις ή προγράμματα ανταλλαγών, καθώς και σε
 εκδηλώσεις που πραγματοποιούνται στην επικράτεια των


text:
κρατών μελών από
 διακυβερνητικές οργανώσεις·
 γ) σύζυγος και τέκνα (συμπεριλαμβανομένων των υιοθετημένων), κάτω των 21 ετών ή
 συντηρούμενα, που επισκέπτονται πολίτες της Δημοκρατίας του Μαυροβουνίου οι
 οποίοι διαμένουν νόμιμα στην επικράτεια των κρατών μελών, με διάρκεια ισχύος
 που περιορίζεται στη διάρκεια ισχύος της άδειας για νόμιμη διαμονή.
 2. Οι διπλωματικές και προξενικές αρχές των κρατών μελών εκδίδουν θεωρήσεις
 πολλαπλής εισόδου με διάρκεια ισχύος έως ένα έτος για τις ακόλουθες κατηγορίες
 προσώπων, υπό την προϋπόθεση ότι κατά το προηγούμενο έτος είχαν λάβει
 τουλάχιστον μία θεώρηση, τη χρησιμοποίησαν νόμιμα για την είσοδο και τη διαμονή
 στην επικράτεια του επισκεπτόμενου κράτους, και ότι υπάρχουν λόγοι για την
 υποβολή αίτησης θεώρησης πολλαπλής εισόδου:
 α) μέλη επίσημων αντιπροσωπειών τα οποία, μετά από επίσημη πρόσκληση που
 απευθύνεται στη Δημοκρατία του Μαυροβουνίου, συμμετέχουν τακτικά σε
 συνεδριάσεις, διαβουλεύσεις, διαπραγματεύσεις ή προγράμματα ανταλλαγών, καθώς
 και σε εκδηλώσεις που πραγματοποιούνται στην επικράτεια των κρατών μελών από
 διακυβερνητικές οργανώσεις·
 β) επιχειρηματίες και αντιπρόσωποι επιχειρηματικών οργανώσεων που ταξιδεύουν
 τακτικά στα κράτη μέλη·
 γ) οδηγοί που παρέχουν διεθνείς υπηρεσίες μεταφοράς εμπορευμάτων και επιβατών
 στην επικράτεια των κρατών μελών με οχήματα ταξινομημένα στη Δημοκρατία του
 Μαυροβουνίου·
 δ) μέλη του προσωπικού τρένων, βαγονιών-ψυγείων και αμαξοστοιχιών σε διεθνή
 τρένα που ταξιδεύουν προς τα κράτη μέλη·
 ε) ελεύθεροι επαγγελματίες που συμμετέχουν σε διεθνείς εκθέσεις, συνέδρια,
 συμπόσια, σεμινάρια ή άλλες παρόμοιες εκδηλώσεις και οι οποίοι ταξιδεύουν
 τακτικά στα κράτη μέλη·
 στ) άτομα που συμμετέχουν σε επιστημονικές, πολιτιστικές και καλλιτεχνικές
 δραστηριότητες, συμπεριλαμβανομένων πανεπιστημιακών και άλλων προγραμμάτων
 ανταλλαγών, τα οποία ταξιδεύουν τακτικά στα κράτη μέλη·
 ζ) συμμετέχοντες σε διεθνείς αθλητικές εκδηλώσεις και τα άτομα που τους συνοδεύουν
 έχοντας επαγγελματική ιδιότητα·
 η) δημοσιογράφοι·
 θ) συμμετέχοντες σε επίσημα προγράμματα ανταλλαγών που διοργανώνονται από
 αδελφοποιημένες πόλεις·
 ι) σπουδαστές και μεταπτυχιακοί φοιτητές που πραγματοποιούν τακτικά πάσης φύσεως
 εκπαιδευτικά ή επιμορφωτικά ταξίδια, μεταξύ άλλων στο πλαίσιο προγραμμάτων
 ανταλλαγών·
 ια) πρόσωπα που πραγματοποιούν επίσκεψη για ιατρικούς λόγους και οι απαραίτητοι
 συνοδοί τους·
 EL 15 EL
 ---pagebreak--- ιβ) εκπρόσωποι θρησκευτικών κοινοτήτων που είναι καταχωρημένες στη Δημοκρατία
 του Μαυροβουνίου, οι οποίοι ταξιδεύουν τακτικά στα κράτη μέλη·
 ιγ) εκπρόσωποι οργανώσεων της κοινωνίας των πολιτών που ταξιδεύουν τακτικά σε
 κράτη μέλη για κατάρτιση, σεμινάρια, συνέδρια, μεταξύ άλλων στο πλαίσιο
 προγραμμάτων ανταλλαγών·
 ιδ) δικαστές που συμμετέχουν σε διεθνή προγράμματα ανταλλαγών, συμπόσια,
 σεμινάρια ή παρόμοιες επιμορφωτικές εκδηλώσεις, οι οποίοι ταξιδεύουν τακτικά στα
 κράτη μέλη.
 3. Οι διπλωματικές και προξενικές αρχές των κρατών μελών εκδίδουν θεωρήσεις
 πολλαπλής εισόδου με διάρκεια ισχύος κατ’ ελάχιστο όριο δύο έτη και κατ’ ανώτατο
 όριο πέντε έτη για τις κατηγορίες προσώπων που αναφέρονται στην παράγραφο 2
 του παρόντος άρθρου, υπό την προϋπόθεση ότι κατά τα προηγούμενα δύο έτη
 χρησιμοποίησαν νόμιμα τις θεωρήσεις πολλαπλής εισόδου διάρκειας ενός έτους για
 την είσοδο και τη διαμονή στην επικράτεια του επισκεπτόμενου κράτους, και ότι οι
 λόγοι για την υποβολή αίτησης θεώρησης πολλαπλής εισόδου εξακολουθούν να
 ισχύουν.
 4. Η συνολική διάρκεια διαμονής στην επικράτεια των κρατών μελών για τα πρόσωπα
 που αναφέρονται στις παραγράφους 1 έως 3 του παρόντος άρθρου δεν υπερβαίνει τις
 90 ημέρες ανά περίοδο 180 ημερών.
 Άρθρο 6 - Τέλη για τη διεκπεραίωση των αιτήσεων θεώρησης
 1. Το τέλος για

type: legislation

jurisdiction: EU


text:
τη διεκπεραίωση των αιτήσεων θεώρησης των πολιτών της
 Δημοκρατίας του Μαυροβουνίου ανέρχεται σε 35 ευρώ.
 Το προαναφερθέν ποσό μπορεί να αναθεωρηθεί σύμφωνα με τη διαδικασία που
 προβλέπεται στο άρθρο 14 παράγραφος 4.
 Αν η Δημοκρατία του Μαυροβουνίου θεσπίσει εκ νέου υποχρέωση θεώρησης για
 τους πολίτες της ΕΕ, το τέλος θεώρησης που χρεώνεται από τη Δημοκρατία του
 Μαυροβουνίου δεν είναι μεγαλύτερο από 35 ευρώ ή από το συμφωνηθέν ποσό, αν το
 τέλος αναθεωρηθεί σύμφωνα με τη διαδικασία που προβλέπεται στο άρθρο 14
 παράγραφος 4.
 2. Από τα τέλη διεκπεραίωσης της αίτησης θεώρησης απαλλάσσονται οι ακόλουθες
 κατηγορίες προσώπων:
 α) μέλη της εθνικής κυβέρνησης, του εθνικού κοινοβουλίου, μέλη του Συνταγματικού ή
 του Ανώτατου Δικαστηρίου, πρόεδροι εφετείων, πρόεδροι διοικητικών δικαστηρίων,
 πρόσωπα που αναφέρονται στο άρθρο 5 παράγραφος 1 στοιχείο α) εάν δεν
 απαλλάσσονται από την υποχρέωση θεώρησης βάσει της παρούσας συμφωνίας·
 β) στενοί συγγενείς – σύζυγος, τέκνα (συμπεριλαμβανομένων των υιοθετημένων),
 γονείς (συμπεριλαμβανομένων των κηδεμόνων), παππούδες/γιαγιάδες και εγγόνια –
 που επισκέπτονται πολίτες της Δημοκρατίας του Μαυροβουνίου οι οποίοι διαμένουν
 νόμιμα στην επικράτεια των κρατών μελών·
 γ) μέλη επίσημων αντιπροσωπειών τα οποία, μετά από επίσημη πρόσκληση που
 απευθύνεται στη Δημοκρατία του Μαυροβουνίου, συμμετέχουν σε συνεδριάσεις,
 διαβουλεύσεις, διαπραγματεύσεις ή προγράμματα ανταλλαγών, καθώς και σε
 εκδηλώσεις που πραγματοποιούνται στην επικράτεια των κρατών μελών από
 διακυβερνητικές οργανώσεις·
 EL 16 EL
 ---pagebreak--- δ) μαθητές, σπουδαστές, μεταπτυχιακοί φοιτητές και καθηγητές-συνοδοί που
 πραγματοποιούν πάσης φύσεως εκπαιδευτικά ή επιμορφωτικά ταξίδια·
 ε) άτομα με αναπηρία και οι συνοδοί τους, εάν είναι αναγκαίο·
 στ) άτομα που έχουν προσκομίσει έγγραφα τα οποία αποδεικνύουν την ανάγκη να
 ταξιδέψουν για ανθρωπιστικούς λόγους, συμπεριλαμβανομένων αυτών που χρήζουν
 επείγουσας ιατρικής περίθαλψης και συνοδοί των ατόμων αυτών, ή άτομα που
 πρέπει να παρευρεθούν σε κηδεία στενού συγγενή τους ή να επισκεφθούν στενό
 συγγενή τους που πάσχει από σοβαρή ασθένεια·
 ζ) συμμετέχοντες σε διεθνείς αθλητικές εκδηλώσεις και τα άτομα που τους συνοδεύουν
 έχοντας επαγγελματική ιδιότητα·
 η) συμμετέχοντες σε επιστημονικές, πολιτιστικές και καλλιτεχνικές δραστηριότητες,
 συμπεριλαμβανομένων πανεπιστημιακών και άλλων προγραμμάτων ανταλλαγών·
 θ) συμμετέχοντες σε επίσημα προγράμματα ανταλλαγών που διοργανώνονται από
 αδελφοποιημένες πόλεις·
 ι) δημοσιογράφοι·
 ια) συνταξιούχοι·
 ιβ) δικαστές που συμμετέχουν σε διεθνή προγράμματα ανταλλαγών, συμπόσια,
 σεμινάρια ή παρόμοιες επιμορφωτικές εκδηλώσεις·
 ιγ) εκπρόσωποι θρησκευτικών κοινοτήτων που είναι καταχωρημένες στη Δημοκρατία
 του Μαυροβουνίου·
 ιδ) εκπρόσωποι οργανώσεων της κοινωνίας των πολιτών που πραγματοποιούν ταξίδια
 για να συμμετάσχουν σε συνεδριάσεις, σεμινάρια, προγράμματα ανταλλαγών ή σε
 μαθήματα κατάρτισης·
 ιε) ελεύθεροι επαγγελματίες που συμμετέχουν σε διεθνείς εκθέσεις, συνέδρια,
 συμπόσια, σεμινάρια ή άλλες παρόμοιες εκδηλώσεις που πραγματοποιούντα στην
 επικράτεια των κρατών μελών·
 ιστ) οδηγοί που παρέχουν διεθνείς υπηρεσίες μεταφοράς εμπορευμάτων και επιβατών
 στην επικράτεια των κρατών μελών με οχήματα ταξινομημένα στη Δημοκρατία του
 Μαυροβουνίου·
 ιζ) μέλη του προσωπικού τρένων, βαγονιών ψυγείων και αμαξοστοιχιών σε διεθνή
 τρένα που ταξιδεύουν στην επικράτεια των κρατών μελών·
 ιη) παιδιά ηλικίας κάτω των 6 ετών.
 Άρθρο 7 - Διάρκεια των διαδικασιών διεκπεραίωσης των αιτήσεων θεώρησης
 1. Οι διπλωματικές και προξενικές αρχές των κρατών μελών λαμβάνουν απόφαση όσον
 αφορά το αίτημα έκδοσης θεώρησης εντός 10 ημερολογιακών ημερών από την
 ημερομηνία παραλαβής της αίτησης και των εγγράφων που απαιτούνται για την
 έκδοση της θεώρησης.
 2. Η χρονική περίοδος


text:
λήψης της απόφασης σχετικά με αίτηση θεώρησης μπορεί να
 παραταθεί έως 30 ημερολογιακές ημέρες σε μεμονωμένες περιπτώσεις, ιδίως όταν
 χρειάζεται περαιτέρω ενδελεχής εξέταση της αίτησης.
 3. Σε επείγουσες περιπτώσεις, η περίοδος λήψης απόφασης για αίτηση θεώρησης
 μπορεί να μειωθεί σε 3 εργάσιμες ημέρες ή και λιγότερες.
 EL 17 EL
 ---pagebreak--- Άρθρο 8 - Αναχώρηση σε περίπτωση απώλειας ή κλοπής των εγγράφων
 Οι πολίτες της Ευρωπαϊκής Ένωσης και της Δημοκρατίας του Μαυροβουνίου που έχασαν τα
 έγγραφα ταυτότητάς τους ή από τους οποίους εκλάπησαν τα έγγραφα αυτά ενώ διέμεναν
 στην επικράτεια της Δημοκρατίας του Μαυροβουνίου ή των κρατών μελών, μπορούν να
 εξέλθουν από την εν λόγω επικράτεια με βάση έγκυρα έγγραφα ταυτότητας που τους
 επιτρέπουν να διέλθουν τα σύνορα, και τα οποία εκδίδονται από τις διπλωματικές ή
 προξενικές αρχές των κρατών μελών ή της Δημοκρατίας του Μαυροβουνίου χωρίς θεώρηση
 ή άλλη άδεια.
 Άρθρο 9 - Παράταση της θεώρησης σε εξαιρετικές περιστάσεις
 Για τους πολίτες της Δημοκρατίας του Μαυροβουνίου οι οποίοι δεν έχουν τη δυνατότητα να
 εξέλθουν από την επικράτεια των κρατών μελών εντός του χρόνου που αναφέρεται στις
 θεωρήσεις τους λόγω ανωτέρας βίας, παρατείνεται η διάρκεια των θεωρήσεών τους δωρεάν
 σύμφωνα με τη νομοθεσία που εφαρμόζεται από το κράτος υποδοχής για το διάστημα που
 απαιτείται για την επιστροφή τους στο κράτος διαμονής τους.
 Άρθρο 10 - Διπλωματικά διαβατήρια
 1. Οι πολίτες της Δημοκρατίας του Μαυροβουνίου που είναι κάτοχοι έγκυρων
 διπλωματικών διαβατηρίων μπορούν να εισέλθουν, να εξέλθουν και να διέλθουν από
 την επικράτεια των κρατών μελών χωρίς θεωρήσεις.
 2. Τα πρόσωπα που αναφέρονται στην παράγραφο 1 του παρόντος άρθρου μπορούν να
 διαμείνουν στην επικράτεια των κρατών μελών για διάστημα που δεν υπερβαίνει τις
 90 ημέρες ανά περίοδο 180 ημερών.
 Άρθρο 11 - Εδαφική ισχύς των θεωρήσεων
 Με την επιφύλαξη των εθνικών νομοθετικών και κανονιστικών διατάξεων που αφορούν την
 εθνική ασφάλεια των κρατών μελών και με την επιφύλαξη των κανόνων της ΕΕ για τις
 θεωρήσεις με περιορισμένη εδαφική ισχύ, οι πολίτες της Δημοκρατίας του Μαυροβουνίου
 δικαιούνται να ταξιδεύουν εντός της επικράτειας των κρατών μελών σε ισότιμη βάση με τους
 πολίτες της Ευρωπαϊκής Ένωσης.
 Άρθρο 12 - Μεικτή επιτροπή για τη διαχείριση της συμφωνίας
 1. Τα συμβαλλόμενα μέρη συγκροτούν μεικτή επιτροπή εμπειρογνωμόνων για τη
 διαχείριση της συμφωνίας (εφεξής καλούμενη «επιτροπή»), η οποία απαρτίζεται από
 αντιπροσώπους της Ευρωπαϊκής Κοινότητας και της Δημοκρατίας του
 Μαυροβουνίου. Η Κοινότητα εκπροσωπείται από την Επιτροπή των Ευρωπαϊκών
 Κοινοτήτων, η οποία επικουρείται από εμπειρογνώμονες των κρατών μελών.
 2. Η επιτροπή έχει ειδικότερα τα εξής καθήκοντα:
 α) να παρακολουθεί την εφαρμογή της παρούσας συμφωνίας·
 β) να προτείνει τροποποιήσεις ή προσθήκες στην παρούσα συμφωνία·
 γ) να διευθετεί τις διαφορές που προκύπτουν από την ερμηνεία ή την εφαρμογή των
 διατάξεων της παρούσας συμφωνίας.
 EL 18 EL
 ---pagebreak--- 3. Η επιτροπή συνέρχεται, όταν κρίνεται αναγκαίο, κατόπιν αιτήσεως ενός από τα μέρη
 και τουλάχιστον μία φορά κάθε έτος.
 4. Η επιτροπή θεσπίζει τον εσωτερικό κανονισμό της.
 Άρθρο 13 - Σχέση της παρούσας συμφωνίας με τις διμερείς συμφωνίες μεταξύ κρατών
 μελών και της Δημοκρατίας του Μαυροβουνίου
 1. Η παρούσα συμφωνία, από την έναρξη ισχύος της, υπερισχύει έναντι των


text:
διατάξεων
 οποιασδήποτε διμερούς ή πολυμερούς συμφωνίας ή ρύθμισης που έχει συναφθεί
 μεταξύ μεμονωμένων κρατών μελών και της Δημοκρατίας του Μαυροβουνίου, στο
 βαθμό που οι διατάξεις αυτών των συμφωνιών ή ρυθμίσεων καλύπτουν ζητήματα
 που διέπονται από την παρούσα συμφωνία.
 2. Οι διατάξεις των διμερών ή πολυμερών συμφωνιών ή ρυθμίσεων μεταξύ
 μεμονωμένων κρατών μελών και της Δημοκρατίας του Μαυροβουνίου που
 υπεγράφησαν πριν από την 1η Ιανουαρίου 2007 και προβλέπουν την απαλλαγή των
 κατόχων υπηρεσιακών διαβατηρίων από την υποχρέωση θεώρησης, εξακολουθούν
 να ισχύουν για περίοδο 5 ετών από την έναρξη ισχύος της παρούσας συμφωνίας, με
 την επιφύλαξη του δικαιώματος των οικείων κρατών μελών ή της Δημοκρατίας του
 Μαυροβουνίου να καταγγείλουν ή να αναστείλουν αυτές τις διμερείς συμφωνίες
 κατά τη διάρκεια της εν λόγω περιόδου των 5 ετών.
 Άρθρο 14 – Τελικές ρήτρες
 1. Η παρούσα συμφωνία κυρώνεται ή εγκρίνεται από τα συμβαλλόμενα μέρη σύμφωνα
 με τις αντίστοιχες διαδικασίες τους και τίθεται σε ισχύ την πρώτη ημέρα του
 δεύτερου μήνα που έπεται της ημερομηνίας κατά την οποία τα συμβαλλόμενα μέρη
 κοινοποιούν αμοιβαία ότι έχουν ολοκληρωθεί οι προαναφερθείσες διαδικασίες.
 2. Κατά παρέκκλιση από την παράγραφο 1 του παρόντος άρθρου, η παρούσα
 συμφωνία αρχίζει να ισχύει μόνο κατά την ημερομηνία που αρχίζει να ισχύει η
 συμφωνία επανεισδοχής μεταξύ της Ευρωπαϊκής Κοινότητας και της Δημοκρατίας
 του Μαυροβουνίου, εάν αυτή η ημερομηνία είναι μεταγενέστερη της ημερομηνίας
 που προβλέπεται στην παράγραφο 1 του παρόντος άρθρου.
 3. Η παρούσα συμφωνία συνάπτεται για απεριόριστο χρονικό διάστημα, εκτός εάν
 καταγγελθεί σύμφωνα με την παράγραφο 6 του παρόντος άρθρου.
 4. Η παρούσα συμφωνία μπορεί να τροποποιηθεί με γραπτή συμφωνία των
 συμβαλλόμενων μερών. Οι τροποποιήσεις αρχίζουν να ισχύουν μετά την αμοιβαία
 κοινοποίηση των συμβαλλόμενων μερών για την ολοκλήρωση των εσωτερικών
 διαδικασιών που είναι αναγκαίες για το σκοπό αυτό.
 5. Κάθε συμβαλλόμενο μέρος μπορεί να αναστείλει εν όλω ή εν μέρει την παρούσα
 συμφωνία για λόγους δημόσιας τάξης, προστασίας της εθνικής ασφάλειας ή
 προστασίας της δημόσιας υγείας. Η απόφαση για την αναστολή κοινοποιείται στο
 άλλο συμβαλλόμενο μέρος το αργότερο 48 ώρες πριν από την θέση της σε ισχύ. Το
 συμβαλλόμενο μέρος που αναστέλλει την εφαρμογή της παρούσας συμφωνίας
 ενημερώνει αμέσως το άλλο μέρος μόλις οι λόγοι της αναστολής δεν ισχύουν πλέον.
 EL 19 EL
 ---pagebreak--- 6. Κάθε συμβαλλόμενο μέρος μπορεί να καταγγείλει την παρούσα συμφωνία με γραπτή
 κοινοποίηση στο άλλο μέρος. Η παρούσα συμφωνία παύει να ισχύει 90 ημέρες μετά
 την ημερομηνία της εν λόγω κοινοποίησης.
 Έγινε στ... XXX στις XXX, σε δύο αντίτυπα σε καθεμία από τις επίσημες γλώσσες των
 συμβαλλόμενων μερών, και τα κείμενα σε όλες αυτές τις γλώσσες είναι εξίσου αυθεντικά.
 Για την Ευρωπαϊκή Κοινότητα Για τη Δημοκρατία του Μαυροβουνίου
 EL 20 EL
 ---pagebreak--- ΠΑΡΑΡΤΗΜΑ
 ΠΡΩΤΟΚΟΛΛΟ ΤΗΣ ΣΥΜΦΩΝΙΑΣ ΓΙΑ ΤΑ ΚΡΑΤΗ ΜΕΛΗ ΠΟΥ ΔΕΝ
 ΕΦΑΡΜΟΖΟΥΝ ΠΛΗΡΩΣ ΤΟ ΚΕΚΤΗΜΕΝΟ ΣΕΝΓΚΕΝ
 Τα κράτη μέλη τα οποία δεσμεύονται από το κεκτημένο του Σένγκεν, αλλά δεν εκδίδουν
 ακόμη θεωρήσεις Σένγκεν, εν αναμονή της σχετικής απόφασης του Συμβουλίου, εκδίδουν
 εθνικές θεωρήσεις η ισχύς των οποίων περιορίζεται στην επικράτειά τους.
 Αυτά τα κράτη μέλη μπορούν να αναγνωρίζουν μονομερώς τις θεωρήσεις και τις άδειες
 παραμονής Σένγκεν για τη διέλευση


text:
μέσω του εδάφους τους, σύμφωνα με την απόφαση αριθ.
 895/2006/ΕΚ του Ευρωπαϊκού Κοινοβουλίου και του Συμβουλίου της 14ης Ιουνίου 2006.
 Επειδή η απόφαση αριθ. 895/2006/ΕΚ του Ευρωπαϊκού Κοινοβουλίου και του Συμβουλίου
 της 14ης Ιουνίου 2006 δεν ισχύει για τη Ρουμανία και τη Βουλγαρία, θα προταθούν
 παρόμοιες διατάξεις από την Ευρωπαϊκή Επιτροπή προκειμένου να είναι σε θέση οι χώρες
 αυτές να αναγνωρίζουν μονομερώς τις θεωρήσεις και τις άδειες παραμονής Σένγκεν καθώς
 και άλλα παρόμοια έγγραφα που εκδίδουν κράτη μέλη τα οποία δεν έχουν ενσωματωθεί
 ακόμη πλήρως στον χώρο Σένγκεν, με σκοπό τη διέλευση μέσω του εδάφους τους.
 ΚΟΙΝΗ ΔΗΛΩΣΗ ΣΧΕΤΙΚΑ ΜΕ ΤΗ ΔΑΝΙΑ
 Τα συμβαλλόμενα μέρη λαμβάνουν υπό σημείωση ότι η παρούσα συμφωνία δεν εφαρμόζεται
 στις διαδικασίες για την έκδοση θεωρήσεων από τις διπλωματικές και προξενικές αρχές του
 Βασιλείου της Δανίας.
 Υπό τις συνθήκες αυτές, είναι επιθυμητή η σύναψη, χωρίς καθυστέρηση, διμερούς
 συμφωνίας μεταξύ των αρχών της Δανίας και της Δημοκρατίας του Μαυροβουνίου για την
 απλούστευση της έκδοσης θεωρήσεων βραχείας διαμονής με παρόμοιους όρους με αυτούς
 της συμφωνίας μεταξύ της Ευρωπαϊκής Κοινότητας και της Δημοκρατίας του Μαυροβουνίου.
 ΚΟΙΝΗ ΔΗΛΩΣΗ ΣΧΕΤΙΚΑ ΜΕ ΤΟ ΗΝΩΜΕΝΟ ΒΑΣΙΛΕΙΟ ΚΑΙ ΤΗΝ ΙΡΛΑΝΔΙΑ
 Τα συμβαλλόμενα μέρη λαμβάνουν υπό σημείωση ότι η παρούσα συμφωνία δεν εφαρμόζεται
 στην επικράτεια του Ηνωμένου Βασιλείου και της Ιρλανδίας.
 Υπό τις συνθήκες αυτές, είναι επιθυμητή η σύναψη διμερών συμφωνιών μεταξύ των αρχών
 του Ηνωμένου Βασιλείου, της Ιρλανδίας και της Δημοκρατίας του Μαυροβουνίου για την
 απλούστευση της έκδοσης θεωρήσεων.
 ΚΟΙΝΗ ΔΗΛΩΣΗ ΣΧΕΤΙΚΑ ΜΕ ΤΗΝ ΙΣΛΑΝΔΙΑ ΚΑΙ ΤΗ ΝΟΡΒΗΓΙΑ
 Τα συμβαλλόμενα μέρη λαμβάνουν υπό σημείωση τις στενές σχέσεις μεταξύ της Ευρωπαϊκής
 Κοινότητας και της Νορβηγίας και της Ισλανδίας, ιδίως δυνάμει της συμφωνίας της 18ης
 Μαΐου 1999 σχετικά με τη σύνδεση των χωρών αυτών με την υλοποίηση, την εφαρμογή και
 την ανάπτυξη του κεκτημένου Σένγκεν.
 Υπό τις συνθήκες αυτές, είναι επιθυμητή η σύναψη, χωρίς καθυστέρηση, διμερών συμφωνιών
 μεταξύ των αρχών της Νορβηγίας, της Ισλανδίας, και της Δημοκρατίας του Μαυροβουνίου
 για την απλούστευση της έκδοσης θεωρήσεων βραχείας διαμονής με παρόμοιους όρους με
 αυτούς της συμφωνίας μεταξύ της Ευρωπαϊκής Κοινότητας και της Δημοκρατίας του
 Μαυροβουνίου.
 EL 21 EL
 ---pagebreak--- ΚΟΙΝΗ ΔΗΛΩΣΗ ΣΧΕΤΙΚΑ ΜΕ ΤΗΝ ΕΛΒΕΤΙΚΗ ΣΥΝΟΜΟΣΠΟΝΔΙΑ ΚΑΙ ΤΟ
 ΛΙΧΤΕΝΣΤΑΪΝ (εφόσον απαιτείται)
 Εάν η συμφωνία μεταξύ της ΕΕ, της ΕΚ και της Ελβετικής Συνομοσπονδίας για τη σύνδεση
 της τελευταίας με την υλοποίηση, την εφαρμογή και την ανάπτυξη του κεκτημένου του
 Σένγκεν και τα πρωτόκολλα που προσαρτώνται στη συμφωνία αυτή σχετικά με το
 Λιχτενστάιν έχουν αρχίσει να ισχύουν μέχρι να ολοκληρωθούν οι διαπραγματεύσεις με τη
 Δημοκρατία του Μαυροβουνίου, θα γίνει επίσης παρόμοια δήλωση όσον αφορά την Ελβετία
 και το Λιχτενστάιν.
 ΔΗΛΩΣΗ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΓΙΑ ΤΗΝ ΕΠΑΝΕΞΕΤΑΣΗ ΤΩΝ
 ΥΠΟΧΡΕΩΣΕΩΝ ΘΕΩΡΗΣΗΣ ΓΙΑ ΤΟΥΣ ΚΑΤΟΧΟΥΣ ΥΠΗΡΕΣΙΑΚΩΝ
 ΔΙΑΒΑΤΗΡΙΩΝ
 Δεδομένου ότι η απαλλαγή των κατόχων υπηρεσιακών διαβατηρίων από την υποχρέωση
 θεώρησης που προβλέπεται σε διμερείς συμφωνίες ή ρυθμίσεις μεταξύ μεμονωμένων κρατών
 μελών και της Δημοκρατίας του Μαυροβουνίου που υπεγράφησαν πριν από την 1η
 Ιανουαρίου 2007 θα εξακολουθήσει να ισχύει μόνο για περίοδο 5 ετών από την έναρξη
 ισχύος της παρούσας συμφωνίας, με την επιφύλαξη του δικαιώματος των ενδιαφερόμενων
 κρατών μελών ή της Δημοκρατίας του


text:
Μαυροβουνίου να καταγγείλουν ή να αναστείλουν
 αυτές τις διμερείς συμφωνίες κατά τη διάρκεια της εν λόγω περιόδου των 5 ετών, η
 Ευρωπαϊκή Κοινότητα θα επαναξιολογήσει την κατάσταση των κατόχων υπηρεσιακών
 διαβατηρίων το αργότερο 4 έτη από τη θέση σε ισχύ της παρούσας συμφωνίας, με σκοπό την
 ενδεχόμενη ανάλογη τροποποίηση της συμφωνίας σύμφωνα με τη διαδικασία που
 προβλέπεται στο άρθρο 14 παράγραφος 4.
 ΔΗΛΩΣΗ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΓΙΑ ΤΗΝ ΠΡΟΣΒΑΣΗ ΤΩΝ
 ΑΙΤΟΥΝΤΩΝ ΘΕΩΡΗΣΗ ΚΑΙ ΓΙΑ ΤΗΝ ΕΝΑΡΜΟΝΙΣΗ ΤΩΝ ΠΛΗΡΟΦΟΡΙΩΝ
 ΣΧΕΤΙΚΑ ΜΕ ΤΙΣ ΔΙΑΔΙΚΑΣΙΕΣ ΕΚΔΟΣΗΣ ΘΕΩΡΗΣΕΩΝ ΒΡΑΧΕΙΑΣ
 ΔΙΑΜΟΝΗΣ ΚΑΙ ΤΑ ΕΓΓΡΑΦΑ ΠΟΥ ΠΡΕΠΕΙ ΝΑ ΥΠΟΒΛΗΘΟΥΝ ΚΑΤΑ ΤΗΝ
 ΑΙΤΗΣΗ ΘΕΩΡΗΣΕΩΝ ΒΡΑΧΕΙΑΣ ΔΙΑΜΟΝΗΣ
 Αναγνωρίζοντας τη σημασία της διαφάνει4
 ς για τους αιτούντες θεώρηση, η Ευρωπαϊκή Κοινότητα υπενθυμίζει ότι στις 19 Ιουλίου 2006
 εκδόθηκε από την Ευρωπαϊκή Επιτροπή η νομοθετική πρόταση για την αναδιατύπωση της
 κοινής προξενικής εγκυκλίου για τις θεωρήσεις προς τις διπλωματικές και έμμισθες
 προξενικές αρχές, η οποία ρυθμίζει τις προϋποθέσεις πρόσβασης των αιτούντων θεώρηση
 στις διπλωματικές και προξενικές αρχές των κρατών μελών.
 Όσον αφορά τις πληροφορίες που πρέπει να παρέχονται στους αιτούντες θεώρηση, η
 Ευρωπαϊκή Κοινότητα θεωρεί ότι πρέπει να ληφθούν κατάλληλα μέτρα:
 – σε γενικές γραμμές, πρέπει να συνταχθούν βασικές πληροφορίες για τους αιτούντες όσον
 αφορά τις διαδικασίες και τις προϋποθέσεις για την υποβολή αιτήσεων θεώρησης και την
 ισχύ των θεωρήσεων·
 – η Ευρωπαϊκή Κοινότητα θα καταρτίσει κατάλογο ελάχιστων προϋποθέσεων για να
 διασφαλιστεί ότι οι βασικές πληροφορίες που δίδονται στους αιτούντες από τη
 Δημοκρατία του Μαυροβουνίου είναι συνεκτικές και ομοιόμορφες, και ότι τα
 δικαιολογητικά που πρέπει να υποβάλλουν είναι τα ίδια.
 Οι προαναφερθείσες πληροφορίες, συμπεριλαμβανομένου του καταλόγου των
 διαπιστευμένων πρακτορείων ταξιδίων και ταξιδιωτικών πρακτόρων στο πλαίσιο της
 επιτόπιας προξενικής συνεργασίας, πρέπει να κυκλοφορούν ευρέως (στον ενημερωτικό
 πίνακα των προξενείων, σε φυλλάδια, σε δικτυακούς τόπους κ.λπ.).
 EL 22 EL
 ---pagebreak--- Οι διπλωματικές και προξενικές αρχές των κρατών μελών παρέχουν πληροφορίες σχετικά με
 τις υπάρχουσες δυνατότητες βάσει του κεκτημένου του Σένγκεν για απλούστευση της
 έκδοσης θεωρήσεων βραχείας διαμονής κατά περίπτωση.
 ΔΗΛΩΣΗ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΓΙΑ ΤΗΝ ΠΑΡΟΧΗ
 ΔΙΕΥΚΟΛΥΝΣΕΩΝ ΣΤΑ ΜΕΛΗ ΤΗΣ ΟΙΚΟΓΕΝΕΙΑΣ ΚΑΙ ΣΤΟΥΣ ΑΙΤΟΥΝΤΕΣ
 ΠΟΥ ΕΙΝΑΙ ΠΡΟΣΩΠΑ «ΚΑΛΗΣ ΠΙΣΤΕΩΣ»
 Η Ευρωπαϊκή Κοινότητα λαμβάνει υπό σημείωση την πρόταση της Δημοκρατίας του
 Μαυροβουνίου να δοθεί ευρύτερος ορισμός στην έννοια των μελών της οικογένειας τα οποία
 πρέπει να επωφελούνται από την απλούστευση των θεωρήσεων, καθώς και τη σημασία που
 αποδίδει η Δημοκρατία του Μαυροβουνίου στην απλούστευση των μετακινήσεων αυτής της
 κατηγορίας προσώπων.
 Για να διευκολύνει τις μετακινήσεις μεγαλύτερου αριθμού προσώπων τα οποία έχουν
 οικογενειακούς δεσμούς (ειδικότερα τα αδέλφια και τα τέκνα τους) με πολίτες της
 Δημοκρατίας του Μαυροβουνίου που διαμένουν νόμιμα στην επικράτεια των κρατών μελών,
 η Ευρωπαϊκή Κοινότητα καλεί τις προξενικές υπηρεσίες των κρατών μελών να
 χρησιμοποιήσουν πλήρως τις δυνατότητες που υπάρχουν στο κοινοτικό κεκτημένο για την
 απλούστευση της έκδοσης θεωρήσεων για αυτή την κατηγορία προσώπων,
 συμπεριλαμβανομένης ιδίως της απλούστευσης των αποδεικτικών εγγράφων που ζητούνται
 από τους αιτούντες, με την απαλλαγή από τα τέλη διεκπεραίωσης και, όταν είναι αναγκαίο,
 με την έκδοση θεωρήσεων πολλαπλής εισόδου.
 Επιπλέον, η Ευρωπαϊκή Κοινότητα καλεί τις προξενικές υπηρεσίες των κρατών μελών να
 χρησιμοποιήσουν πλήρως τις δυνατότητες αυτές για την


text:
απλούστευση της έκδοσης
 θεωρήσεων για αιτούντες που είναι πρόσωπα «καλής πίστεως».
 ΔΗΛΩΣΗ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΣΧΕΤΙΚΑ ΜΕ ΤΟΥΣ ΝΑΥΤΙΚΟΥΣ
 Σύμφωνα με τις διεθνείς συμφωνίες για την κινητικότητα των μελών των πληρωμάτων του
 εμπορικού ναυτικού, η Ευρωπαϊκή Κοινότητα καλεί τις προξενικές υπηρεσίες των κρατών
 μελών να χρησιμοποιήσουν πλήρως τις δυνατότητες που προσφέρει το κοινοτικό κεκτημένο
 για την απλούστευση της έκδοσης από το Μαυροβούνιο θεωρήσεων διέλευσης για ναυτικούς.
 Αυτό περιλαμβάνει ιδίως την απλούστευση των αποδεικτικών εγγράφων που ζητούνται από
 τους αιτούντες και την έκδοση θεωρήσεων διέλευσης πολλαπλής εισόδου.
 ***
 EL 23 EL


text:
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 23.8.2016
 COM(2016) 532 final
 2016/0257(COD)
 Πρόταση
 ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
 σχετικά με την ίδρυση Ευρωπαϊκού Κέντρου για την Ανάπτυξη της Επαγγελματικής Κατάρτισης (Cedefop) και την κατάργηση του κανονισμού (ΕΟΚ) αριθ. 337/75
 ΑΙΤΙΟΛΟΓΙΚΗ ΕΚΘΕΣΗ
 1.ΠΛΑΙΣΙΟ ΤΗΣ ΠΡΟΤΑΣΗΣ
 •Αιτιολόγηση και στόχοι της πρότασης
 Η πρόταση αποσκοπεί στην αναθεώρηση του ιδρυτικού κανονισμού του Ευρωπαϊκού Κέντρου για την Ανάπτυξη της Επαγγελματικής Κατάρτισης (Cedefop) του 1975. Δύο είναι οι λόγοι που οδήγησαν στην αναθεώρηση αυτή.
 Με την αναθεώρηση του ιδρυτικού κανονισμού του Cedefop θα εναρμονιστούν ορισμένες διατάξεις του ισχύοντος κανονισμού που διέπει το Cedefop με την κοινή προσέγγιση για τους αποκεντρωμένους οργανισμούς.
 Η αναθεώρηση προσφέρει επίσης την ευκαιρία να επικαιροποιηθούν οι στόχοι και τα καθήκοντα του Cedefop. Από την ίδρυσή του το 1975, το Κέντρο έχει προσαρμόσει τις δραστηριότητές του στις συνολικές κοινωνικές, θεσμικές και οικονομικές εξελίξεις και τις αναδυόμενες τάσεις στις ευρωπαϊκές πολιτικές στον τομέα της επαγγελματικής εκπαίδευσης και κατάρτισης. Στις εν λόγω εξελίξεις περιλαμβάνονται και οι τεχνολογικές, δεδομένου ότι τα τεχνικά επαγγέλματα βασίζονται όλο και περισσότερο στη χρήση ψηφιακών τεχνολογιών. Για την αντιμετώπιση του μεταβαλλόμενου πλαισίου πολιτικής, οι υφιστάμενες δραστηριότητες του Cedefop υπερβαίνουν την επαγγελματική εκπαίδευση και κατάρτιση και περιλαμβάνουν εργασίες σχετικά με τα επαγγελματικά προσόντα, ιδίως όσον αφορά το ευρωπαϊκό πλαίσιο επαγγελματικών προσόντων, την ανάλυση και πρόβλεψη δεξιοτήτων, και την πιστοποίηση της μη τυπικής και της άτυπης μάθησης, οι οποίες θα πρέπει να αναγνωριστούν στο σύνολό τους. Οι νέοι στόχοι και τα νέα καθήκοντα θα προσαρμοστούν ώστε να αντικατοπτρίζουν καλύτερα τις εν λόγω εξελίξεις.
 Η αναθεώρηση δεν αποτελεί πρωτοβουλία στο πλαίσιο του προγράμματος βελτίωσης της καταλληλότητας και της αποδοτικότητας του κανονιστικού πλαισίου (REFIT).
 Ταυτόχρονα με την αναθεώρηση του ιδρυτικού κανονισμού του Cedefop, θα υποβληθούν σε αναθεώρηση και οι ιδρυτικοί κανονισμοί των άλλων δύο αποκαλούμενων τριμερών οργανισμών της Ευρωπαϊκής Ένωσης, του Ευρωπαϊκού Οργανισμού για την Ασφάλεια και την Υγεία στην Εργασία (EU-OSHA) και του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας (Eurofound).
 •Συνοχή με ισχύουσες διατάξεις στον τομέα πολιτικής
 Ο ιδρυτικός κανονισμός του Cedefop έχει τροποποιηθεί πέντε φορές, το 1993, το 1994, το 1995, το 2003 και το 2004, κυρίως προκειμένου να ληφθούν υπόψη η διεύρυνση της ΕΕ ή οι αλλαγές στη Συνθήκη. Ωστόσο, οι τροποποιήσεις αυτές δεν έχουν μεταβάλει σημαντικά τα βασικά στοιχεία του οργανισμού.
 Η αναθεώρηση αυτή θα προσδιορίσει με μεγαλύτερη ακρίβεια τον ρόλο του Cedefop στη στήριξη της διαμόρφωσης και εφαρμογής των πολιτικών επαγγελματικής εκπαίδευσης και κατάρτισης, δεξιοτήτων και επαγγελματικών προσόντων. Θα επικαιροποιήσει την εντολή του Cedefop ως κέντρου ανάλυσης, έρευνας και παρακολούθησης των πολιτικών στους εν λόγω τομείς.
 •Συνοχή με άλλες πολιτικές της Ένωσης
 Δεδομένου ότι οι δραστηριότητες του Cedefop αφορούν το πεδίο αλληλεπίδρασης μεταξύ επαγγελματικής εκπαίδευσης και κατάρτισης και αγοράς εργασίας, η αναθεώρηση λαμβάνει υπόψη τις υφιστάμενες πολιτικές της ΕΕ στον τομέα της εκπαίδευσης και κατάρτισης
 1
 και στον τομέα των δεξιοτήτων
 2
 , αφενός, και τις πολιτικές απασχόλησης, αφετέρου. Προβλέπει τη συμπληρωματικότητα με τις τρέχουσες και προγραμματισθείσες ερευνητικές δραστηριότητες στον εν λόγω τομέα που διενεργούνται με χρηματοδότηση της ΕΕ, όπως οι δραστηριότητες που χρηματοδοτούνται στο πλαίσιο των


text:
ενωσιακών προγραμμάτων χρηματοδότησης της έρευνας.
 2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
 •Νομική βάση
 Η προτεινόμενη νομική βάση είναι το άρθρο 166 παράγραφος 4, στο οποίο γίνεται αναφορά σε πολιτική επαγγελματικής κατάρτισης η οποία στηρίζει και συμπληρώνει τις δράσεις των κρατών μελών, σεβόμενη ταυτόχρονα πλήρως την αρμοδιότητα των κρατών μελών για το περιεχόμενο και την οργάνωση της επαγγελματικής κατάρτισης, το άρθρο 165 παράγραφος 4, στο οποίο γίνεται αναφορά στη συμβολή της Ένωσης στην ανάπτυξη παιδείας υψηλού επιπέδου, μέσα από την ενθάρρυνση της συνεργασίας μεταξύ των κρατών μελών και, αν αυτό απαιτείται, την υποστήριξη και τη συμπλήρωση της δράσης τους, με πλήρη σεβασμό, ταυτόχρονα, της αρμοδιότητας των κρατών μελών για το περιεχόμενο της διδασκαλίας και την οργάνωση του εκπαιδευτικού συστήματος, και το άρθρο 149 της Συνθήκης για τη λειτουργία της Ευρωπαϊκής Ένωσης, στο οποίο γίνεται αναφορά στη θέσπιση μέτρων ενθάρρυνσης της συνεργασίας μεταξύ κρατών μελών και υποστήριξης της δράσης των τελευταίων στον τομέα της απασχόλησης.
 •Επικουρικότητα (σε περίπτωση μη αποκλειστικής αρμοδιότητας)
 Η πρόταση αυτή θίγει ορισμένες πτυχές που σχετίζονται με τον τρόπο με τον οποίο ο οργανισμός αυτός της ΕΕ λειτουργεί σε εσωτερικό επίπεδο και εντός του ενωσιακού θεσμικού πλαισίου. Ως εκ τούτου, οι στόχοι της παρούσας πρότασης δεν είναι δυνατόν να επιτευχθούν μόνο με την ανάληψη δράσης σε εθνικό επίπεδο.
 •Αναλογικότητα
 Η αναθεώρηση του ιδρυτικού κανονισμού θα πρέπει να εξεταστεί ως προς τον αντίκτυπό της στον διοικητικό φόρτο και το δημοσιονομικό κόστος, ώστε να τηρηθεί η αρχή της αναλογικότητας. Εν είδει γενικής αρχής, είναι απαραίτητο κατά την αναθεώρηση να διατηρηθεί η απλότητα, η σαφήνεια και η ευελιξία του κειμένου του ιδρυτικού κανονισμού, και ταυτόχρονα να ληφθούν υπόψη άλλες μορφές κανονισμών (π.χ. εσωτερικός κανονισμός) όσον αφορά τις λεπτομερείς διατάξεις. Ο ιδρυτικός κανονισμός θα πρέπει να έχει μεσοπρόθεσμη διάρκεια ζωής και να διαθέτει την απαραίτητη ευελιξία ενόψει πιθανής μελλοντικής μετεξέλιξης του οργανισμού χωρίς την ανάγκη περαιτέρω αναθεώρησης.
 •Επιλογή του νομικού μέσου
 Το νομικό μέσο θα είναι κανονισμός του Ευρωπαϊκού Κοινοβουλίου και του Συμβουλίου για την κατάργηση και αντικατάσταση του κανονισμού (ΕΟΚ) αριθ. 337/75.
 3.ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤIΜΗΣΕΙΣ ΕΠΙΠΤΩΣΕΩΝ
 •Εκ των υστέρων αξιολογήσεις/έλεγχοι καταλληλότητας ισχύουσας νομοθεσίας
 Η πλέον πρόσφατη εξωτερική αξιολόγηση, η οποία διεξήχθη από την Επιτροπή και οριστικοποιήθηκε το 2013, συνέστησε την τροποποίηση του ιδρυτικού κανονισμού του Cedefop προκειμένου να αντικατοπτρίζεται το έργο του Οργανισμού σχετικά με τις δεξιότητες και τα επαγγελματικά προσόντα ως μέρος των καθηκόντων του, καθώς και να υπάρξει σαφέστερη ενσωμάτωση της συμβολής του Οργανισμού όσον αφορά τα εργαλεία αναφοράς των αποτελεσμάτων των πολιτικών και τα κοινά ευρωπαϊκά εργαλεία και πρωτοβουλίες.
 •Διαβουλεύσεις με τα ενδιαφερόμενα μέρη
 Πραγματοποιήθηκαν διαβουλεύσεις με τους κοινωνικούς εταίρους σε ενωσιακό επίπεδο, τόσο σχετικά με τον ενδεχόμενο προσανατολισμό της δράσης της Ένωσης όσο και σχετικά με το περιεχόμενο της μελετώμενης πρότασης. Οι κοινωνικοί εταίροι επέμειναν στην άποψή τους υπέρ της διατήρησης του τριμερούς χαρακτήρα του Οργανισμού και της ανάγκης αυτός να αντικατοπτρίζεται στους στόχους του Οργανισμού και στην εκπροσώπηση όλων των ομάδων στις δομές διακυβέρνησής του.
 Η Επιτροπή κράτησε τα άλλα ενδιαφερόμενα μέρη ενήμερα σχετικά με τις γενικές αποφάσεις που


text:
αφορούσαν την παρούσα άσκηση αναθεώρησης και διαβουλεύτηκε μαζί τους όταν αυτό ήταν απαραίτητο.
 •Συλλογή και χρήση εμπειρογνωσίας
 Άνευ αντικειμένου.
 •Εκτίμηση επιπτώσεων
 Λόγω της περιορισμένης αναθεώρησης της ιδρυτικής πράξης, δεν πραγματοποιήθηκε εκτίμηση επιπτώσεων.
 •Καταλληλότητα του κανονιστικού πλαισίου και απλούστευση
 Άνευ αντικειμένου. Η πρόταση δεν συνδέεται με το REFIT.
 •Θεμελιώδη δικαιώματα
 Άνευ αντικειμένου.
 4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
 Οι δημοσιονομικές επιπτώσεις όσον αφορά τους ανθρώπινους και οικονομικούς πόρους, όπως παρουσιάζονται αναλυτικότερα στο νομοθετικό δημοσιονομικό δελτίο, είναι εναρμονισμένες με την ανακοίνωση (2013)519 της Επιτροπής.
 5.ΛΟΙΠΑ ΣΤΟΙΧΕΙΑ
 •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
 Σύμφωνα με την κοινή προσέγγιση, η πρόταση περιλαμβάνει διάταξη σχετικά με την αξιολόγηση του Οργανισμού από την Επιτροπή. Πέραν της πρότασής της, η Επιτροπή προτίθεται να διενεργήσει διατομεακή αξιολόγηση, όχι μόνο των στόχων, των εντολών, της διακυβέρνησης και των καθηκόντων του Οργανισμού, αλλά και σε σχέση με άλλους οργανισμούς που δραστηριοποιούνται στον τομέα της αγοράς εργασίας, των συνθηκών εργασίας, της επαγγελματικής εκπαίδευσης και κατάρτισης και των δεξιοτήτων.
 •Επεξηγηματικά έγγραφα (για οδηγίες)
 Άνευ αντικειμένου.
 •Λεπτομερής επεξήγηση των ειδικών διατάξεων της πρότασης
 Η αναθεώρηση του ιδρυτικού κανονισμού προσφέρει τη δυνατότητα να επικαιροποιηθούν οι στόχοι και τα καθήκοντα του Cedefop ώστε να αντανακλούν τις εξελίξεις εντός του οργανισμού και του πλαισίου στο οποίο λειτουργεί μετά την έκδοση του ιδρυτικού κανονισμού. Θα επιτρέψει την επαναβεβαίωση του ρόλου του Cedefop στη στήριξη της Επιτροπής όσον αφορά τη διαμόρφωση και εφαρμογή των πολιτικών επαγγελματικής εκπαίδευσης και κατάρτισης, δεξιοτήτων και επαγγελματικών προσόντων.
 Επιπλέον, η αναθεώρηση παρέχει τη δυνατότητα να υπάρξει πρόβλεψη για μέτρα καταπολέμησης της απάτης, χάραξη πολιτικής σύγκρουσης συμφερόντων, αξιολόγηση και αναθεώρηση, και σύναψη συμφωνίας για την έδρα.
 Με την αναθεώρηση θα εναρμονιστούν επίσης οι διατάξεις σχετικά με τον προγραμματισμό και την υποβολή εκθέσεων με τις απαιτήσεις που καθορίζονται στον δημοσιονομικό κανονισμό-πλαίσιο. Αυτό θα οδηγήσει σε τροποποίηση και ευθυγράμμιση της διαδικασίας διορισμού του διευθυντή (εκτελεστικός διευθυντής) με τη διαδικασία που προβλέπεται στην κοινή προσέγγιση. Ο ρόλος της αρμόδιας για τους διορισμούς αρχής θα ανατεθεί στο διοικητικό συμβούλιο του Οργανισμού. Η ορολογία για τη δομή διαχείρισης θα ευθυγραμμιστεί με την κοινή προσέγγιση. Ορισμένα στοιχεία της ιδρυτικής πράξης δεν αναθεωρούνται υπό το πρίσμα της κοινής προσέγγισης στο πλαίσιο της παρούσας πρότασης, εν αναμονή περαιτέρω αξιολόγησης.
 Όσον αφορά τον διορισμό από το Συμβούλιο των μελών του διοικητικού συμβουλίου που εκπροσωπούν τις οργανώσεις των εργοδοτών και εργαζομένων από κάθε κράτος μέλος, προτείνεται να γίνεται βάσει καταλόγου που θα υποβάλλεται από τις οργανώσεις των κοινωνικών εταίρων της ΕΕ.
 2016/0257 (COD)
 Πρόταση
 ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
 σχετικά με την ίδρυση Ευρωπαϊκού Κέντρου για την Ανάπτυξη της Επαγγελματικής Κατάρτισης (Cedefop) και την κατάργηση του κανονισμού (ΕΟΚ) αριθ. 337/75
 ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
 Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 166 παράγραφος 4, το άρθρο 165 παράγραφος 4 στοιχείο α) και το άρθρο 149,
 Έχοντας υπόψη την πρόταση της Ευρωπαϊκής Επιτροπής,
 Κατόπιν διαβίβασης του σχεδίου νομοθετικής πράξης στα εθνικά κοινοβούλια,
 Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής
 3
 ,
 Έχοντας υπόψη τη γνώμη της Επιτροπής των Περιφερειών


text:
4
 ,
 Αποφασίζοντας σύμφωνα με τη συνήθη νομοθετική διαδικασία,
 Εκτιμώντας τα ακόλουθα:
 (1)Το Ευρωπαϊκό Κέντρο για την Ανάπτυξη της Επαγγελματικής Κατάρτισης (Cedefop) ιδρύθηκε με τον κανονισμό (ΕΟΚ) αριθ. 337/75 του Συμβουλίου
 5
 για να παρέχει τη συνδρομή του στην Επιτροπή, με σκοπό την υποβοήθηση σε κοινοτικό επίπεδο της προώθησης και ανάπτυξης της επαγγελματικής κατάρτισης και της συνεχούς κατάρτισης.
 (2)Από την ίδρυσή του, το Cedefop έχει συμβάλει σημαντικά προς την κατεύθυνση της ανάπτυξης κοινής πολιτικής επαγγελματικής εκπαίδευσης και κατάρτισης. Ταυτόχρονα, η έννοια και η σημασία της επαγγελματικής κατάρτισης έχουν εξελιχθεί υπό την επίδραση των μεταβαλλόμενων αγορών εργασίας, των τεχνολογικών εξελίξεων, ιδίως στον τομέα της ψηφιακής τεχνολογίας, και της αυξανόμενης κινητικότητας του εργατικού δυναμικού. Ανάλογες υπήρξαν οι εξελίξεις και όσον αφορά τις πολιτικές επαγγελματικής κατάρτισης, οι οποίες περιλαμβάνουν ποικιλία μέσων και πρωτοβουλιών, ορισμένα εκ των οποίων, ήτοι όσα σχετίζονται με τις δεξιότητες και τα επαγγελματικά προσόντα, συμπεριλαμβανομένης της πιστοποίησης της μάθησης, υπερβαίνουν κατ’ ανάγκη τα παραδοσιακά πλαίσια της επαγγελματικής εκπαίδευσης και κατάρτισης. Ως εκ τούτου, είναι ανάγκη να υπάρξει σαφής διατύπωση του χαρακτήρα των δραστηριοτήτων του Cedefop και προσαρμογή της σχετικής ορολογίας, πάντα εντός του πεδίου εφαρμογής των διατάξεων της Συνθήκης που αφορούν την επαγγελματική εκπαίδευση και κατάρτιση.
 (3)Σύμφωνα με τα συμπεράσματα της έκθεσης αξιολόγησης του Cedefop του 2013, ο κανονισμός (ΕΟΚ) αριθ. 337/75 θα πρέπει να τροποποιηθεί προκειμένου να συμπεριλάβει το έργο του Οργανισμού σχετικά με τις δεξιότητες ως μέρος των καθηκόντων του, καθώς και να ενσωματώσει με μεγαλύτερη σαφήνεια τη συμβολή του όσον αφορά τα εργαλεία αναφοράς των αποτελεσμάτων των πολιτικών και τα κοινά ευρωπαϊκά εργαλεία και πρωτοβουλίες.
 (4)Κατά την εφαρμογή μιας πολιτικής επαγγελματικής εκπαίδευσης και κατάρτισης θα πρέπει να δοθεί έμφαση στην αλληλεπίδραση μεταξύ εκπαίδευσης και κατάρτισης και του κόσμου της εργασίας, και παράλληλα να διασφαλιστεί ότι οι αποκτώμενες γνώσεις, δεξιότητες και ικανότητες στηρίζουν την απασχολησιμότητα στα πλαίσια των μεταβαλλόμενων αγορών εργασίας και ανταποκρίνονται στις ανάγκες των πολιτών και της κοινωνίας.
 (5)Ο κανονισμός (ΕΟΚ) αριθ. 337/75 του Συμβουλίου έχει τροποποιηθεί αρκετές φορές. Δεδομένου ότι απαιτούνται περαιτέρω τροποποιήσεις, κρίνεται σκόπιμη, για λόγους σαφήνειας, η κατάργησή του.
 (6)Ο Οργανισμός πρέπει να διευθύνεται και να λειτουργεί κατά το δυνατόν σύμφωνα με τις αρχές της κοινής δήλωσης του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για τους αποκεντρωμένους οργανισμούς, της 19ης Ιουλίου 2012. Ως εκ τούτου, η παρούσα πρόταση δεν προδικάζει περαιτέρω τροποποιήσεις του ιδρυτικού κανονισμού του Cedefop που μπορεί να θελήσει να προτείνει η Επιτροπή, έπειτα από περαιτέρω αξιολόγηση, όπως προβλέπεται στην παρούσα πράξη ή με δική της πρωτοβουλία. Η Επιτροπή θα αξιολογήσει τους στόχους, την εντολή, τη διακυβέρνηση και τα καθήκοντα όλων των οργανισμών της ΕΕ που δραστηριοποιούνται στον τομέα της αγοράς εργασίας, των συνθηκών εργασίας, της επαγγελματικής εκπαίδευσης και κατάρτισης καθώς και των δεξιοτήτων.
 (7)Καθώς οι τρεις αποκαλούμενοι τριμερείς οργανισμοί —το Cedefop, το Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας (Eurofound) και ο Ευρωπαϊκός Οργανισμός για την Ασφάλεια και την Υγεία στην Εργασία (EU-OSHA)— επιλαμβάνονται ζητημάτων που άπτονται της αγοράς εργασίας, του περιβάλλοντος εργασίας και της επαγγελματικής εκπαίδευσης και κατάρτισης και των δεξιοτήτων,


text:
απαιτείται στενός συντονισμός μεταξύ των τριών οργανισμών, ενώ θα πρέπει να αξιοποιηθούν οι τρόποι ενίσχυσης της αποτελεσματικότητας και των συνεργειών. Επιπλέον, ο Οργανισμός θα πρέπει να επιδιώκει, κατά περίπτωση, την ανάπτυξη αποτελεσματικής συνεργασίας με το ερευνητικό δυναμικό της Ευρωπαϊκής Επιτροπής.
 (8)Οι δημοσιονομικές διατάξεις και οι διατάξεις για τον προγραμματισμό και την υποβολή εκθέσεων που περιλαμβάνονται στον κανονισμό (ΕΟΚ) αριθ. 337/75 θα πρέπει να ευθυγραμμιστούν με τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής
 6
 .
 (9)Οι διατάξεις για το προσωπικό του Cedefop που περιλαμβάνονται στον κανονισμό (ΕΟΚ) αριθ. 337/75 θα πρέπει να εναρμονιστούν με τον κανονισμό υπηρεσιακής κατάστασης των υπαλλήλων της Ευρωπαϊκής Ένωσης («κανονισμός υπηρεσιακής κατάστασης») και το καθεστώς που εφαρμόζεται στο λοιπό προσωπικό της Ευρωπαϊκής Ένωσης («ΚΛΠ»), όπως καθορίζονται από τον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου
 7
 .
 (10)Ο Οργανισμός θα πρέπει να λάβει τα αναγκαία μέτρα για να εξασφαλίσει τον ασφαλή χειρισμό και την επεξεργασία των εμπιστευτικών πληροφοριών. Όταν απαιτείται, το Cedefop θα πρέπει να εκδίδει κανόνες ασφαλείας, όπως ορίζεται στην απόφαση (ΕΕ, Ευρατόμ) 2015/443 της Επιτροπής
 8
 και την απόφαση (ΕΕ, Ευρατόμ) 2015/444 της Επιτροπής.
 (11)Είναι αναγκαίο να προβλεφθούν μεταβατικές διατάξεις του προϋπολογισμού και μεταβατικές διατάξεις για το διοικητικό συμβούλιο και το προσωπικό του Cedefop, προκειμένου να εξασφαλιστεί η συνέχιση των δραστηριοτήτων του Οργανισμού εν αναμονή της έναρξης ισχύος του παρόντος κανονισμού,
 ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
 ΚΕΦΑΛΑΙΟ Ι
 ΣΤΟΧΟΣ ΚΑΙ ΚΑΘΗΚΟΝΤΑ ΤΟΥ ΟΡΓΑΝΙΣΜΟΥ
 Άρθρο 1 – Ίδρυση και στόχοι του Οργανισμού
 1.Ιδρύεται το Ευρωπαϊκό Κέντρο για την Ανάπτυξη της Επαγγελματικής Κατάρτισης («ο Οργανισμός») ή «Cedefop» ως Οργανισμός της Ευρωπαϊκής Ένωσης.
 2.Στόχος του Οργανισμού είναι η παροχή συνδρομής στην Επιτροπή όσον αφορά τη διαμόρφωση και εφαρμογή των πολιτικών επαγγελματικής εκπαίδευσης και κατάρτισης, δεξιοτήτων και επαγγελματικών προσόντων. Προς τούτο, ο Οργανισμός παρέχει την τεκμηρίωση και τις υπηρεσίες που είναι απαραίτητες για τη χάραξη πολιτικής και την ανταλλαγή γνώσεων μεταξύ της Ένωσης και των εθνικών φορέων, ιδίως των κυβερνήσεων και των κοινωνικών εταίρων.
 Άρθρο 2 – Καθήκοντα
 1.Ο Οργανισμός επιτελεί τα ακόλουθα καθήκοντα όσον αφορά τις πολιτικές επαγγελματικής εκπαίδευσης και κατάρτισης, δεξιοτήτων και επαγγελματικών προσόντων:
 α)ανάλυση των εξελίξεων και παροχή συγκριτικών αναλύσεων των πολιτικών και των πρακτικών σε όλες τις χώρες·
 β)ανάλυση των τάσεων της αγοράς εργασίας σε σχέση με τις δεξιότητες και τα επαγγελματικά προσόντα·
 γ)ανάλυση και συμβολή στις εξελίξεις που σχετίζονται με τον σχεδιασμό και την χορήγηση τίτλων επαγγελματικών προσόντων, την οργάνωσή τους σε πλαίσια και τη λειτουργία τους στην αγορά εργασίας με σκοπό την ενίσχυση της διαφάνειας και της αναγνώρισής τους·
 δ)ανάλυση και συμβολή στις εξελίξεις στον τομέα της πιστοποίησης της μη τυπικής και άτυπης μάθησης·
 ε)διενέργεια ή ανάθεση μελετών και πραγματοποίηση έρευνας σχετικά με τις συναφείς κοινωνικοοικονομικές εξελίξεις και τα σχετικά θέματα πολιτικής·
 στ)δημιουργία φόρουμ για την ανταλλαγή εμπειριών και πληροφοριών μεταξύ των κυβερνήσεων, των κοινωνικών εταίρων και των ενδιαφερόμενων μερών σε εθνικό επίπεδο, και στήριξη της εφαρμογής μεταρρυθμίσεων και πολιτικών σε εθνικό επίπεδο·
 ζ)διάδοση πληροφοριών ως συμβολή στις πολιτικές, καθώς και ευαισθητοποίηση και βελτίωση της κατανόησης του δυναμικού της επαγγελματικής εκπαίδευσης και κατάρτισης όσον αφορά την απασχολησιμότητα των πολιτών, την παραγωγικότητα


text:
των επιχειρήσεων και τη δια βίου μάθηση·
 η)διαχείριση και παροχή εργαλείων, συνόλων δεδομένων και υπηρεσιών που αφορούν τις δεξιότητες, τα επαγγέλματα και τα επαγγελματικά προσόντα στους πολίτες, τις επιχειρήσεις, τους υπεύθυνους χάραξης πολιτικής, τους κοινωνικούς εταίρους και άλλα ενδιαφερόμενα μέρη.
 2.Στα πλαίσια των δραστηριοτήτων του, ο Οργανισμός λαμβάνει υπόψη τις σχέσεις που υφίστανται μεταξύ επαγγελματικής εκπαίδευσης και κατάρτισης και των άλλων τομέων εκπαίδευσης και κατάρτισης.
 3.Κατά την εκτέλεση των καθηκόντων του, ο Οργανισμός διατηρεί στενή επαφή ιδίως με ειδικευμένους φορείς, είτε του δημόσιου είτε του ιδιωτικού τομέα, με δημόσιες αρχές και εκπαιδευτικά ιδρύματα, καθώς και με οργανώσεις εργαζομένων και εργοδοτών. Ο Οργανισμός, με την επιφύλαξη των δικών του στόχων, διασφαλίζει τη συνεργασία με άλλους οργανισμούς της Ευρωπαϊκής Ένωσης με σκοπό την αποφυγή επικαλύψεων και την προώθηση της συνέργειας και της συμπληρωματικότητας όσον αφορά τις δραστηριότητές τους, και ιδίως με το Ευρωπαϊκό Ίδρυμα Επαγγελματικής Εκπαίδευσης, το Eurofound και τον EU-OSHA.
 ΚΕΦΑΛΑΙΟ ΙΙ
 ΟΡΓΑΝΩΣΗ ΤΟΥ ΟΡΓΑΝΙΣΜΟΥ
 Άρθρο 3 – Δομή διοίκησης και διαχείρισης
 Η δομή διοίκησης και διαχείρισης του Οργανισμού περιλαμβάνει:
 α)διοικητικό συμβούλιο, το οποίο ασκεί τις αρμοδιότητες που καθορίζονται στο άρθρο 5·
 β)εκτελεστικό συμβούλιο, το οποίο ασκεί τις αρμοδιότητες που καθορίζονται στο άρθρο 10·
 γ)εκτελεστικό διευθυντή, ο οποίος ασκεί τις αρμοδιότητες που καθορίζονται στο άρθρο 11.
 ΤΜΗΜΑ 1
 ΔΙΟΙΚΗΤΙΚΟ ΣΥΜΒΟΥΛΙΟ
 Άρθρο 4 – Σύνθεση του διοικητικού συμβουλίου
 1.Το διοικητικό συμβούλιο απαρτίζεται από:
 α)ένα μέλος που εκπροσωπεί την κυβέρνηση κάθε κράτους μέλους·
 β)ένα μέλος που εκπροσωπεί τις οργανώσεις των εργοδοτών από κάθε κράτος μέλος·
 γ)ένα μέλος που εκπροσωπεί τις οργανώσεις των εργαζομένων από κάθε κράτος μέλος·
 δ)τρία μέλη που εκπροσωπούν την Επιτροπή.
 Όλα τα μέλη που αναφέρονται στα στοιχεία α) έως δ) έχουν δικαίωμα ψήφου.
 Τα μέλη που αναφέρονται στα στοιχεία α), β) και γ) διορίζονται από το Συμβούλιο βάσει καταλόγων υποψηφίων που υποβάλλουν, αντίστοιχα, τα κράτη μέλη, οι οργανώσεις των εργοδοτών και οι οργανώσεις των εργαζομένων. Η Επιτροπή διορίζει τα μέλη που την εκπροσωπούν.
 2.Για όλα τα μέλη του διοικητικού συμβουλίου προβλέπονται αναπληρωματικά μέλη. Το αναπληρωματικό μέλος εκπροσωπεί το τακτικό μέλος σε περίπτωση απουσίας του. Τα αναπληρωματικά μέλη διορίζονται βάσει της διαδικασίας που προβλέπεται στην παράγραφο 1.
 3.Τα τακτικά και τα αναπληρωματικά μέλη του διοικητικού συμβουλίου διορίζονται με κριτήριο τα γνωστικά προσόντα τους στον τομέα της επαγγελματικής εκπαίδευσης και κατάρτισης, των δεξιοτήτων και των επαγγελματικών προσόντων, ενώ συνεκτιμώνται οι σχετικές δεξιότητές τους σε θέματα διαχείρισης, διοίκησης και προϋπολογισμού. Όλα τα μέρη που εκπροσωπούνται στο διοικητικό συμβούλιο καταβάλλουν προσπάθειες ώστε να περιορίζεται η εναλλαγή των εκπροσώπων τους, προκειμένου να εξασφαλίζεται η ομαλή συνέχεια των εργασιών του συμβουλίου. Όλα τα μέρη επιδιώκουν την επίτευξη ισόρροπης εκπροσώπησης ανδρών και γυναικών στο διοικητικό συμβούλιο.
 4.Η διάρκεια της θητείας των τακτικών και των αναπληρωματικών μελών είναι τέσσερα έτη. Η θητεία αυτή μπορεί να παραταθεί. Μετά τη λήξη της θητείας τους ή σε περίπτωση παραίτησης, τα μέλη παραμένουν εν υπηρεσία έως την ανανέωση του διορισμού τους ή την αντικατάστασή τους.
 5.Στα πλαίσια του διοικητικού συμβουλίου, οι εκπρόσωποι των κυβερνήσεων, των οργανώσεων των εργοδοτών και των οργανώσεων των εργαζομένων συγκροτούν χωριστές ομάδες. Κάθε ομάδα ορίζει ένα συντονιστή, προκειμένου


text:
να ενισχυθεί η αποτελεσματικότητα των διαβουλεύσεων στο εσωτερικό και μεταξύ των ομάδων. Οι συντονιστές των ομάδων των εργοδοτών και των εργαζομένων είναι εκπρόσωποι των αντίστοιχων οργανώσεών τους σε ευρωπαϊκό επίπεδο και δεν χρειάζεται να ορίζονται μεταξύ των μελών του συμβουλίου. Οι συντονιστές οι οποίοι δεν είναι διορισμένα μέλη του διοικητικού συμβουλίου κατά την έννοια της παραγράφου 1 συμμετέχουν στις συνεδριάσεις του συμβουλίου χωρίς δικαίωμα ψήφου.
 Άρθρο 5 – Καθήκοντα του διοικητικού συμβουλίου
 1.Το διοικητικό συμβούλιο:
 α)παρέχει τις γενικές κατευθύνσεις για τις δραστηριότητες του Οργανισμού και εγκρίνει σε ετήσια βάση το έγγραφο προγραμματισμού του Οργανισμού με πλειοψηφία των δύο τρίτων των μελών που έχουν δικαίωμα ψήφου και σύμφωνα με το άρθρο 6·
 β)εγκρίνει, με πλειοψηφία των δύο τρίτων των μελών του που έχουν δικαίωμα ψήφου, τον ετήσιο προϋπολογισμό του Οργανισμού και ασκεί άλλες αρμοδιότητες σε σχέση με τον προϋπολογισμό του Οργανισμού, σύμφωνα με το κεφάλαιο ΙΙΙ·
 γ)εκδίδει την ενοποιημένη ετήσια έκθεση πεπραγμένων μαζί με την αξιολόγηση των δραστηριοτήτων του Οργανισμού και τα διαβιβάζει, έως την 1η Ιουλίου κάθε έτους, στο Ευρωπαϊκό Κοινοβούλιο, το Συμβούλιο, την Επιτροπή και το Ευρωπαϊκό Ελεγκτικό Συνέδριο. Η εν λόγω ενοποιημένη ετήσια έκθεση πεπραγμένων δημοσιεύεται·
 δ)θεσπίζει τους δημοσιονομικούς κανόνες που ισχύουν για τον Οργανισμό σύμφωνα με το άρθρο 16·
 ε)εγκρίνει στρατηγική για την καταπολέμηση της απάτης, ανάλογη προς τους κινδύνους απάτης, λαμβάνοντας υπόψη τη σχέση κόστους-οφέλους των προς εφαρμογή μέτρων·
 στ)θεσπίζει κανόνες για την πρόληψη και τη διαχείριση συγκρούσεων συμφερόντων στις οποίες εμπλέκονται τα μέλη του·
 ζ)εγκρίνει και επικαιροποιεί τακτικά τα σχέδια επικοινωνίας και διάδοσης, βάσει ανάλυσης των αναγκών·
 η)θεσπίζει τον εσωτερικό του κανονισμό·
 θ)σύμφωνα με την παράγραφο 2, ασκεί, έναντι του προσωπικού του Οργανισμού, εξουσίες αρμόδιας για τους διορισμούς αρχής οι οποίες του ανατίθενται δυνάμει του κανονισμού υπηρεσιακής κατάστασης των υπαλλήλων της Ευρωπαϊκής Ένωσης και εξουσίες αρμόδιας αρχής για τη σύναψη συμβάσεων εργασίας οι οποίες του ανατίθενται δυνάμει του καθεστώτος που εφαρμόζεται στο λοιπό προσωπικό της Ευρωπαϊκής Ένωσης («εξουσίες αρμόδιας για τους διορισμούς αρχής»)·
 ι)θεσπίζει κατάλληλους εκτελεστικούς κανόνες για την εφαρμογή του κανονισμού υπηρεσιακής κατάστασης των υπαλλήλων και του καθεστώτος που εφαρμόζεται στο λοιπό προσωπικό σύμφωνα με το άρθρο 110 του κανονισμού υπηρεσιακής κατάστασης·
 ια)διορίζει τον εκτελεστικό διευθυντή και, ανάλογα με την περίπτωση, παρατείνει τη θητεία του ή τον παύει από τα καθήκοντά του σύμφωνα με το άρθρο 18·
 ιβ)διορίζει υπόλογο, δυνάμει του κανονισμού υπηρεσιακής κατάστασης και του καθεστώτος που εφαρμόζεται στο λοιπό προσωπικό, ο οποίος λειτουργεί υπό καθεστώς πλήρους ανεξαρτησίας κατά την άσκηση των καθηκόντων του·
 ιγ)παρακολουθεί αν δίδεται η δέουσα συνέχεια στα πορίσματα και τις συστάσεις που προκύπτουν από τις εσωτερικές ή εξωτερικές εκθέσεις ελέγχου και αξιολογήσεις, καθώς και από τις έρευνες της Ευρωπαϊκής Υπηρεσίας Καταπολέμησης της Απάτης (OLAF)·
 ιδ)λαμβάνει όλες τις αποφάσεις σχετικά με τη συγκρότηση των εσωτερικών δομών του Οργανισμού και, όπου απαιτείται, σχετικά με την τροποποίησή τους, συνεκτιμώντας τις ανάγκες δραστηριοτήτων του Οργανισμού καθώς και τη χρηστή δημοσιονομική διαχείριση·
 ιε)εγκρίνει τη σύναψη συμφωνιών συνεργασίας σύμφωνα με το άρθρο 29 παράγραφος 1.
 2.Το διοικητικό συμβούλιο εκδίδει, σύμφωνα με το άρθρο 110 του κανονισμού υπηρεσιακής κατάστασης, απόφαση βάσει του άρθρου 2 παράγραφος 1


text:
του κανονισμού υπηρεσιακής κατάστασης και του άρθρου 6 του καθεστώτος που εφαρμόζεται στο λοιπό προσωπικό, για την ανάθεση στον εκτελεστικό διευθυντή συναφών εξουσιών αρμόδιας για τους διορισμούς αρχής και για τον καθορισμό των όρων αναστολής της εν λόγω ανάθεσης εξουσιών. Ο εκτελεστικός διευθυντής έχει το δικαίωμα να μεταβιβάζει περαιτέρω τις εν λόγω εξουσίες.
 Όταν το επιβάλλουν εξαιρετικές περιστάσεις, το διοικητικό συμβούλιο δύναται, με την έκδοση απόφασης, να αναστείλει προσωρινά την ανάθεση στον εκτελεστικό διευθυντή των εξουσιών αρμόδιας για τους διορισμούς αρχής και των εξουσιών που ο τελευταίος μεταβίβασε περαιτέρω, και να τις ασκήσει το ίδιο ή να τις αναθέσει σ’ ένα από τα μέλη του ή σε άλλο μέλος του προσωπικού πλην του εκτελεστικού διευθυντή.
 Άρθρο 6 – Ετήσιος και πολυετής προγραμματισμός
 1.Κάθε έτος, ο εκτελεστικός διευθυντής, σύμφωνα με το άρθρο 11 παράγραφος 5 στοιχείο γ), συντάσσει έγγραφο προγραμματισμού που περιέχει πολυετή και ετήσια προγράμματα σύμφωνα με το άρθρο 32 του κατ' εξουσιοδότηση κανονισμού (ΕΕ) αριθ. 1271/2013 της Επιτροπής
 9
 και λαμβάνοντας υπόψη τις κατευθυντήριες γραμμές της Επιτροπής.
 2.Έως τις 30 Νοεμβρίου κάθε έτους, το διοικητικό συμβούλιο εγκρίνει το έγγραφο προγραμματισμού που αναφέρεται στην παράγραφο 1 και το διαβιβάζει στο Ευρωπαϊκό Κοινοβούλιο, το Συμβούλιο και την Επιτροπή το αργότερο έως τις 31 Ιανουαρίου, καθώς και κάθε μεταγενέστερη επικαιροποιημένη έκδοση του εγγράφου αυτού.
 Το έγγραφο προγραμματισμού οριστικοποιείται μετά την τελική έγκριση του γενικού προϋπολογισμού της Ένωσης και, εάν χρειαστεί, προσαρμόζεται ανάλογα.
 3.Το ετήσιο πρόγραμμα εργασίας περιλαμβάνει αναλυτικούς στόχους και αναμενόμενα αποτελέσματα, συμπεριλαμβανομένων δεικτών επιδόσεων. Περιλαμβάνει επίσης περιγραφή των δράσεων που θα χρηματοδοτηθούν, καθώς και αναφορά των χρηματοοικονομικών και των ανθρώπινων πόρων που διατίθενται για κάθε δράση, σύμφωνα με τις αρχές κατάρτισης και διαχείρισης του προϋπολογισμού βάσει δραστηριοτήτων. Το ετήσιο πρόγραμμα εργασιών συμβαδίζει με το πολυετές πρόγραμμα εργασιών που αναφέρεται στην παράγραφο 4. Καθορίζει με σαφήνεια τα καθήκοντα που προστίθενται, τροποποιούνται ή καταργούνται σε σχέση με το προηγούμενο οικονομικό έτος.
 4.Όταν ανατίθεται στον Οργανισμό νέο καθήκον, το διοικητικό συμβούλιο τροποποιεί το εγκεκριμένο ετήσιο πρόγραμμα εργασιών. Το διοικητικό συμβούλιο μπορεί να αναθέσει στον εκτελεστικό διευθυντή την εξουσία να επιφέρει μη ουσιώδεις τροποποιήσεις στο ετήσιο πρόγραμμα εργασιών. Οποιαδήποτε ουσιαστική τροποποίηση στο ετήσιο πρόγραμμα εργασιών εγκρίνεται σύμφωνα με την ίδια διαδικασία που εφαρμόζεται και για το αρχικό ετήσιο πρόγραμμα εργασιών.
 5.Το πολυετές πρόγραμμα εργασιών καθορίζει τον συνολικό στρατηγικό προγραμματισμό, ο οποίος περιλαμβάνει στόχους, αναμενόμενα αποτελέσματα και δείκτες επιδόσεων. Καθορίζει επίσης τον προγραμματισμό των πόρων, συμπεριλαμβανομένων του πολυετούς προϋπολογισμού και των ανθρώπινων πόρων. Ακόμη, περιλαμβάνει τη στρατηγική για τις σχέσεις με τρίτες χώρες και διεθνείς οργανισμούς που αναφέρονται στο άρθρο 29, καθώς και τις δράσεις που συνδέονται με την εν λόγω στρατηγική και τον προσδιορισμό των σχετικών πόρων.
 Ο προγραμματισμός των πόρων επικαιροποιείται σε ετήσια βάση. Ο στρατηγικός προγραμματισμός επικαιροποιείται κατά περίπτωση, και ιδίως για την αντιμετώπιση θεμάτων που προκύπτουν από την αξιολόγηση κατά το άρθρο 27.
 Άρθρο 7 – Πρόεδρος του διοικητικού συμβουλίου
 1.Το διοικητικό συμβούλιο εκλέγει πρόεδρο και τρεις αναπληρωτές προέδρους ως εξής —έναν μεταξύ των μελών που εκπροσωπούν τα κράτη μέλη, έναν μεταξύ των μελών που εκπροσωπούν οργανώσεις των εργοδοτών, έναν μεταξύ των


text:
μελών που εκπροσωπούν οργανώσεις των εργαζομένων και έναν μεταξύ των μελών που εκπροσωπούν την Επιτροπή. Ο πρόεδρος και οι αναπληρωτές πρόεδροι εκλέγονται με πλειοψηφία των δύο τρίτων των μελών του διοικητικού συμβουλίου που διαθέτουν δικαίωμα ψήφου.
 2.Η διάρκεια της θητείας του προέδρου και των αναπληρωτών προέδρων είναι διετής. Η θητεία τους είναι άπαξ ανανεώσιμη. Ωστόσο, εάν παύσουν να είναι μέλη του διοικητικού συμβουλίου σε οποιαδήποτε στιγμή της θητείας τους, η θητεία τους λήγει αυτομάτως την ίδια ημερομηνία.
 Άρθρο 8 – Συνεδριάσεις του διοικητικού συμβουλίου
 1.Ο πρόεδρος συγκαλεί τις συνεδριάσεις του διοικητικού συμβουλίου.
 2.Ο εκτελεστικός διευθυντής του Οργανισμού λαμβάνει μέρος στις διαβουλεύσεις, χωρίς δικαίωμα ψήφου.
 3.Το διοικητικό συμβούλιο πραγματοποιεί μία τακτική συνεδρίαση ετησίως. Επιπλέον, συνέρχεται με πρωτοβουλία του προέδρου του, κατόπιν αιτήματος της Επιτροπής ή κατόπιν αιτήματος του ενός τρίτου τουλάχιστον των μελών του.
 4.Το διοικητικό συμβούλιο μπορεί να προσκαλεί οποιοδήποτε άτομο του οποίου η γνώμη ενδέχεται να παρουσιάζει ενδιαφέρον προκειμένου να παραστεί στις συνεδριάσεις του ως παρατηρητής.
 5.Ο Οργανισμός παρέχει γραμματειακή υποστήριξη στο διοικητικό συμβούλιο.
 Άρθρο 9 – Κανόνες ψηφοφορίας του διοικητικού συμβουλίου
 1.Με την επιφύλαξη του άρθρου 5 παράγραφος 1 στοιχεία α) και β) και του άρθρου 18 παράγραφος 7, οι αποφάσεις του διοικητικού συμβουλίου λαμβάνονται με την πλειοψηφία των μελών του που διαθέτουν δικαίωμα ψήφου.
 2.Κάθε μέλος με δικαίωμα ψήφου διαθέτει μία ψήφο. Κατά την απουσία μέλους με δικαίωμα ψήφου, το δικαίωμα ψήφου του δικαιούται να ασκήσει ο αναπληρωτής του.
 3.Ο πρόεδρος συμμετέχει στην ψηφοφορία.
 4.Ο εκτελεστικός διευθυντής συμμετέχει στις διαβουλεύσεις, χωρίς δικαίωμα ψήφου.
 5.Λεπτομερέστερες ρυθμίσεις σχετικά με την ψηφοφορία, ιδίως όσον αφορά τις προϋποθέσεις υπό τις οποίες ένα μέλος μπορεί να ενεργεί εξ ονόματος άλλου μέλους, καθορίζονται στον εσωτερικό κανονισμό του διοικητικού συμβουλίου.
 ΤΜΗΜΑ 2
 ΕΚΤΕΛΕΣΤΙΚΟ ΣΥΜΒΟΥΛΙΟ
 Άρθρο 10 – Εκτελεστικό συμβούλιο
 1.Το διοικητικό συμβούλιο επικουρείται από εκτελεστικό συμβούλιο.
 2.Το εκτελεστικό συμβούλιο:
 α)προετοιμάζει τις αποφάσεις που πρόκειται να εκδώσει το διοικητικό συμβούλιο·
 β)παρακολουθεί, από κοινού με το διοικητικό συμβούλιο, αν δίδεται η δέουσα συνέχεια στα πορίσματα και τις συστάσεις που προκύπτουν από τις εσωτερικές ή εξωτερικές εκθέσεις ελέγχου και αξιολογήσεις, καθώς και από τις έρευνες της Ευρωπαϊκής Υπηρεσίας Καταπολέμησης της Απάτης (OLAF),
 γ)με την επιφύλαξη των αρμοδιοτήτων του εκτελεστικού διευθυντή, όπως αυτές ορίζονται στο άρθρο 11, τον επικουρεί και τον συμβουλεύει στην εφαρμογή των αποφάσεων του διοικητικού συμβουλίου, ώστε να ενισχύεται η εποπτεία της διοικητικής και της δημοσιονομικής διαχείρισης.
 3.Σε περίπτωση που είναι απαραίτητο, λόγω έκτακτης ανάγκης, το εκτελεστικό συμβούλιο δύναται να λάβει ορισμένες προσωρινές αποφάσεις εξ ονόματος του διοικητικού συμβουλίου, ιδίως σε θέματα διοικητικής διαχείρισης, συμπεριλαμβανομένης της αναστολής της μεταβίβασης εξουσιών της αρμόδιας για τους διορισμούς αρχής, καθώς και σε θέματα προϋπολογισμού.
 4.Το εκτελεστικό συμβούλιο απαρτίζεται από τον πρόεδρο του διοικητικού συμβουλίου, τους τρεις αναπληρωτές προέδρους, τους συντονιστές των τριών ομάδων που αναφέρονται στο άρθρο 4 παράγραφος 5 και έναν εκπρόσωπο της Επιτροπής. Κάθε ομάδα που αναφέρεται στο άρθρο 4 παράγραφος 5 δύναται να ορίζει έως δύο αναπληρωματικά μέλη, τα οποία παρίστανται στις συνεδριάσεις του εκτελεστικού συμβουλίου όταν απουσιάζουν τα τακτικά μέλη. Ο πρόεδρος του διοικητικού συμβουλίου είναι επίσης πρόεδρος του εκτελεστικού συμβουλίου. Ο εκτελεστικός διευθυντής


text:
συμμετέχει στις συνεδριάσεις του εκτελεστικού συμβουλίου, χωρίς όμως δικαίωμα ψήφου.
 5.Η διάρκεια της θητείας των μελών του εκτελεστικού συμβουλίου είναι διετής. Η θητεία αυτή μπορεί να παραταθεί. Η θητεία των μελών του εκτελεστικού συμβουλίου λήγει όταν παύσουν να είναι μέλη του διοικητικού συμβουλίου.
 6.Το εκτελεστικό συμβούλιο συνέρχεται τρεις φορές ετησίως. Επιπλέον, συνέρχεται με πρωτοβουλία του προέδρου του ή κατόπιν αιτήματος των μελών του.
 7.Το διοικητικό συμβούλιο θεσπίζει τον εσωτερικό κανονισμό του εκτελεστικού συμβουλίου.
 ΤΜΗΜΑ 3
 ΕΚΤΕΛΕΣΤΙΚΟΣ ΔΙΕΥΘΥΝΤΗΣ
 Άρθρο 11 – Αρμοδιότητες του εκτελεστικού διευθυντή
 1.Ο εκτελεστικός διευθυντής είναι αρμόδιος για τη διαχείριση του Οργανισμού. Ο εκτελεστικός διευθυντής λογοδοτεί στο διοικητικό συμβούλιο.
 2.Με την επιφύλαξη των εξουσιών της Επιτροπής, του διοικητικού συμβουλίου και του εκτελεστικού συμβουλίου, ο εκτελεστικός διευθυντής ενεργεί υπό καθεστώς πλήρους ανεξαρτησίας κατά την εκτέλεση των καθηκόντων του και δεν επιζητεί ούτε λαμβάνει οδηγίες από κυβέρνηση ή από οποιονδήποτε άλλο φορέα.
 3.Ο εκτελεστικός διευθυντής υποβάλλει έκθεση στο Ευρωπαϊκό Κοινοβούλιο σχετικά με την εκτέλεση των καθηκόντων του κατόπιν αιτήματος. Το Συμβούλιο μπορεί να καλέσει τον εκτελεστικό διευθυντή να υποβάλει έκθεση σχετικά με την εκτέλεση των καθηκόντων του.
 4.Ο εκτελεστικός διευθυντής είναι ο νόμιμος εκπρόσωπος του Οργανισμού.
 5.Ο εκτελεστικός διευθυντής είναι υπεύθυνος για την εκτέλεση των καθηκόντων που ανατίθενται στον Οργανισμό δυνάμει του παρόντος κανονισμού. Συγκεκριμένα, ο εκτελεστικός διευθυντής είναι αρμόδιος για τα ακόλουθα:
 α)την καθημερινή διοίκηση του Οργανισμού·
 β)την εκτέλεση των αποφάσεων που εκδίδει το διοικητικό συμβούλιο·
 γ)την εκπόνηση του εγγράφου προγραμματισμού και την υποβολή του στο διοικητικό συμβούλιο, κατόπιν διαβούλευσης με την Επιτροπή·
 δ)την εφαρμογή του εγγράφου προγραμματισμού και την υποβολή έκθεσης σχετικά με την εφαρμογή του στο διοικητικό συμβούλιο·
 ε)την κατάρτιση της ενοποιημένης ετήσιας έκθεσης πεπραγμένων του Οργανισμού και την υποβολή της στο διοικητικό συμβούλιο προς αξιολόγηση και έγκριση·
 στ)την κατάρτιση σχεδίου δράσης με βάση τα συμπεράσματα εσωτερικών ή εξωτερικών εκθέσεων ελέγχου και αξιολογήσεων, καθώς και ερευνών της Ευρωπαϊκής Υπηρεσίας Καταπολέμησης της Απάτης (OLAF), και την υποβολή έκθεσης προόδου στην Επιτροπή δις ετησίως και ανά τακτά χρονικά διαστήματα στο διοικητικό και στο εκτελεστικό συμβούλιο·
 ζ)την προστασία των χρηματοοικονομικών συμφερόντων της Ένωσης, με την εφαρμογή προληπτικών μέτρων κατά της απάτης, της διαφθοράς και άλλων τυχόν έκνομων δραστηριοτήτων μέσω αποτελεσματικών ελέγχων και, εφόσον διαπιστώνονται παρατυπίες, με την ανάκτηση των αχρεωστήτως καταβληθέντων ποσών και, κατά περίπτωση, την επιβολή αποτελεσματικών, αναλογικών και αποτρεπτικών διοικητικών και χρηματικών κυρώσεων·
 η)τη χάραξη στρατηγικής του Οργανισμού για την καταπολέμηση της απάτης, και την υποβολή της στο διοικητικό συμβούλιο προς έγκριση·
 θ)την εκπόνηση σχεδίου των δημοσιονομικών κανόνων που εφαρμόζονται στον Οργανισμό·
 ι)την κατάρτιση του σχεδίου κατάστασης των προβλεπόμενων εσόδων και δαπανών του Οργανισμού και την εκτέλεση του προϋπολογισμού του.
 6.Ο εκτελεστικός διευθυντής είναι επίσης αρμόδιος να αποφασίζει αν είναι αναγκαία για την αποτελεσματική και επαρκή άσκηση των καθηκόντων του Οργανισμού η εγκαθίδρυση ενός ή περισσοτέρων τοπικών γραφείων σε ένα ή περισσότερα κράτη μέλη. Γι’ αυτήν την απόφαση απαιτείται η εκ των προτέρων συγκατάθεση της Επιτροπής, του διοικητικού συμβουλίου και του κράτους μέλους όπου πρόκειται να εγκαθιδρυθεί το τοπικό γραφείο. Στην απόφαση διευκρινίζεται το πεδίο εφαρμογής των δραστηριοτήτων που πρόκειται να αναλάβει το τοπικό γραφείο, ώστε να αποφεύγεται


text:
το αδικαιολόγητο κόστος και η επικάλυψη διοικητικών καθηκόντων του Οργανισμού.
 ΚΕΦΑΛΑIΟ ΙΙΙ
 ΔΗΜΟΣΙΟΝΟΜΙΚΕΣ ΔΙΑΤΑΞΕΙΣ
 Άρθρο 12 – Προϋπολογισμός
 1.Για κάθε οικονομικό έτος, το οποίο αντιστοιχεί στο ημερολογιακό έτος, καταρτίζονται προβλέψεις για το σύνολο των εσόδων και των δαπανών του Οργανισμού και εγγράφονται στον προϋπολογισμό του.
 2.Ο προϋπολογισμός του Οργανισμού ισοσκελίζεται ως προς τα έσοδα και τις δαπάνες.
 3.Με την επιφύλαξη άλλων πόρων, τα έσοδα του Οργανισμού περιλαμβάνουν:
 α)συνεισφορά της Ένωσης, που εγγράφεται στον γενικό προϋπολογισμό της Ένωσης·
 β)τυχόν προαιρετικές οικονομικές συνεισφορές από τα κράτη μέλη·
 γ)δικαιώματα που εισπράττει από δημοσιεύσεις και τυχόν άλλες υπηρεσίες που παρέχονται από τον Οργανισμό·
 δ)συνεισφορές τρίτων χωρών που συμμετέχουν στο έργο του Οργανισμού, σύμφωνα με το άρθρο 29.
 4.Οι δαπάνες του Οργανισμού περιλαμβάνουν τις αμοιβές του προσωπικού, τις διοικητικές δαπάνες και τις δαπάνες υποδομής, καθώς και τα έξοδα λειτουργίας.
 Άρθρο 13 – Κατάρτιση του προϋπολογισμού
 1.Κάθε έτος, ο εκτελεστικός διευθυντής καταρτίζει προσωρινό σχέδιο κατάστασης προβλέψεων των εσόδων και των δαπανών του Οργανισμού για το επόμενο οικονομικό έτος, το οποίο περιλαμβάνει και τον πίνακα προσωπικού, και το διαβιβάζει στο διοικητικό συμβούλιο.
 2.Βάσει του προσωρινού αυτού σχεδίου, το διοικητικό συμβούλιο εκδίδει σχέδιο προβλέψεων των εσόδων και των δαπανών του Οργανισμού για το επόμενο οικονομικό έτος.
 3.Το σχέδιο προβλέψεων των εσόδων και των δαπανών του Οργανισμού διαβιβάζεται στην Επιτροπή μέχρι τις 31 Ιανουαρίου κάθε έτους.
 4.Η Επιτροπή διαβιβάζει τα σχέδια προβλέψεων στην αρμόδια για τον προϋπολογισμό αρχή μαζί με το σχέδιο του γενικού προϋπολογισμού της Ευρωπαϊκής Ένωσης.
 5.Βάσει των σχεδίων προβλέψεων, η Επιτροπή εγγράφει στο σχέδιο γενικού προϋπολογισμού της Ένωσης τις προβλέψεις που κρίνει αναγκαίες για τον πίνακα προσωπικού και το ποσό της συνεισφοράς από τον γενικό προϋπολογισμό, και καταθέτει το σχέδιο αυτό στην αρμόδια για τον προϋπολογισμό αρχή σύμφωνα με τα άρθρα 313 και 314 της Συνθήκης.
 6.Η αρμόδια για τον προϋπολογισμό αρχή εγκρίνει τις πιστώσεις για τη συνεισφορά που προορίζεται για τον Οργανισμό.
 7.Η αρμόδια για τον προϋπολογισμό αρχή εγκρίνει τον πίνακα προσωπικού του Οργανισμού.
 8.Ο προϋπολογισμός του Οργανισμού εγκρίνεται από το διοικητικό συμβούλιο. Καθίσταται οριστικός μετά την οριστική έγκριση του γενικού προϋπολογισμού της Ένωσης. Εφόσον κριθεί αναγκαίο, αναπροσαρμόζεται δεόντως.
 9.Για τυχόν έργα σχετικά με κτίρια που ενδέχεται να έχουν σημαντικές επιπτώσεις στον προϋπολογισμό του Οργανισμού, εφαρμόζονται οι διατάξεις του κατ’ εξουσιοδότηση κανονισμού (ΕΕ) αριθ. 1271/2013 της Επιτροπής.
 Άρθρο 14 – Εκτέλεση του προϋπολογισμού
 1.Ο προϋπολογισμός του Οργανισμού εκτελείται από τον εκτελεστικό διευθυντή.
 2.Ο εκτελεστικός διευθυντής διαβιβάζει ετησίως στην αρμόδια για τον προϋπολογισμό αρχή όλες τις πληροφορίες σχετικά με τα πορίσματα των διαδικασιών αξιολόγησης.
 Άρθρο 15 – Απόδοση λογαριασμών και απαλλαγή
 1.Μέχρι την 1η Μαρτίου του επόμενου οικονομικού έτους, ο υπόλογος του Οργανισμού διαβιβάζει τους προσωρινούς λογαριασμούς στον υπόλογο της Επιτροπής και στο Ευρωπαϊκό Ελεγκτικό Συνέδριο.
 2.Μέχρι τις 31 Μαρτίου του επόμενου οικονομικού έτους, ο Οργανισμός διαβιβάζει την έκθεση σχετικά με τη δημοσιονομική και οικονομική διαχείριση στο Ευρωπαϊκό Κοινοβούλιο, στο Συμβούλιο και στο Ευρωπαϊκό Ελεγκτικό Συνέδριο.
 Μέχρι τις 31 Μαρτίου του επόμενου οικονομικού έτους, ο υπόλογος της Επιτροπής διαβιβάζει στο Ευρωπαϊκό Ελεγκτικό Συνέδριο τους προσωρινούς λογαριασμούς του Οργανισμού, αφού τους έχει ενοποιήσει με τους λογαριασμούς της


text:
Επιτροπής.
 3.Μετά την παραλαβή των παρατηρήσεων του Ευρωπαϊκού Ελεγκτικού Συνεδρίου για τους προσωρινούς λογαριασμούς του Οργανισμού σύμφωνα με το άρθρο 148 του δημοσιονομικού κανονισμού, ο εκτελεστικός διευθυντής καταρτίζει τους οριστικούς λογαριασμούς του Οργανισμού με δική του ευθύνη και τους διαβιβάζει για διατύπωση γνώμης στο διοικητικό συμβούλιο.
 4.Το διοικητικό συμβούλιο διατυπώνει γνώμη σχετικά με τους οριστικούς λογαριασμούς του Οργανισμού.
 5.Την 1η Ιουλίου το αργότερο μετά τη λήξη κάθε οικονομικού έτους, ο υπόλογος διαβιβάζει στο Ευρωπαϊκό Κοινοβούλιο, το Συμβούλιο, την Επιτροπή και το Ευρωπαϊκό Ελεγκτικό Συνέδριο τους οριστικούς λογαριασμούς, συνοδευόμενους από τη γνώμη του διοικητικού συμβουλίου.
 6.Οι οριστικοί λογαριασμοί δημοσιεύονται στην Επίσημη Εφημερίδα της Ευρωπαϊκής Ένωσης έως τις 15 Νοεμβρίου του επόμενου έτους.
 7.Μέχρι τις 30 Σεπτεμβρίου, ο εκτελεστικός διευθυντής αποστέλλει στο Ευρωπαϊκό Ελεγκτικό Συνέδριο απάντηση στις παρατηρήσεις του. Ο εκτελεστικός διευθυντής αποστέλλει την απάντηση αυτή και στο διοικητικό συμβούλιο.
 8.Ο εκτελεστικός διευθυντής υποβάλλει στο Ευρωπαϊκό Κοινοβούλιο, κατόπιν αιτήματος του τελευταίου, κάθε πληροφορία που απαιτείται για την ομαλή εφαρμογή της διαδικασίας απαλλαγής για το συγκεκριμένο οικονομικό έτος, σύμφωνα με το άρθρο 165 παράγραφος 3 του δημοσιονομικού κανονισμού.
 9.Πριν από τις 15 Μαΐου του έτους Ν+2 και έπειτα από σύσταση του Συμβουλίου που αποφασίζει με ειδική πλειοψηφία, το Ευρωπαϊκό Κοινοβούλιο χορηγεί απαλλαγή στον εκτελεστικό διευθυντή όσον αφορά την εκτέλεση του προϋπολογισμού του έτους Ν.
 Άρθρο 16 – Δημοσιονομικοί κανόνες
 Οι δημοσιονομικοί κανόνες που ισχύουν για τον Οργανισμό θεσπίζονται από το διοικητικό συμβούλιο μετά από διαβούλευση με την Επιτροπή. Οι εν λόγω κανόνες δεν αποκλίνουν από τον κανονισμό (ΕΕ) αριθ. 1271/2013 παρά μόνον εάν το απαιτούν ειδικές ανάγκες λειτουργίας του Οργανισμού και με προηγούμενη συμφωνία της Επιτροπής.
 ΚΕΦΑΛΑΙΟ IV
 ΠΡΟΣΩΠΙΚΟ
 Άρθρο 17 – Γενικές διατάξεις
 1.Στο προσωπικό της Οργανισμού εφαρμόζονται ο κανονισμός υπηρεσιακής κατάστασης και το καθεστώς που εφαρμόζεται στο λοιπό προσωπικό της Ευρωπαϊκής Ένωσης, καθώς και οι κανόνες που θεσπίζονται κατόπιν συμφωνίας μεταξύ των θεσμικών οργάνων της Ένωσης για την εφαρμογή του κανονισμού υπηρεσιακής κατάστασης και του καθεστώτος που εφαρμόζεται στο λοιπό προσωπικό.
 2.Το διοικητικό συμβούλιο θεσπίζει κατάλληλους εκτελεστικούς κανόνες για την εφαρμογή του κανονισμού υπηρεσιακής κατάστασης και του καθεστώτος που εφαρμόζεται στο λοιπό προσωπικό, σύμφωνα με το άρθρο 110 του κανονισμού υπηρεσιακής κατάστασης.
 Άρθρο 18 – Εκτελεστικός διευθυντής
 1.Ο εκτελεστικός διευθυντής είναι μέλος του προσωπικού και προσλαμβάνεται ως έκτακτος υπάλληλος του Οργανισμού σύμφωνα με το άρθρο 2 στοιχείο α) του καθεστώτος που εφαρμόζεται στο λοιπό προσωπικό.
 2.Ο εκτελεστικός διευθυντής διορίζεται από το διοικητικό συμβούλιο, από κατάλογο υποψηφίων που προτείνει η Επιτροπή, με ανοιχτή και διαφανή διαδικασία επιλογής.
 Για τον σκοπό της σύναψης της σύμβασης με τον εκτελεστικό διευθυντή, ο Οργανισμός εκπροσωπείται από τον πρόεδρο του διοικητικού συμβουλίου.
 3.Η διάρκεια της θητείας του εκτελεστικού διευθυντή είναι πενταετής. Πριν από το τέλος της περιόδου αυτής, η Επιτροπή πραγματοποιεί αξιολόγηση, κατά την οποία λαμβάνονται υπόψη οι επιδόσεις του εκτελεστικού διευθυντή, καθώς και τα μελλοντικά καθήκοντα και προκλήσεις του Οργανισμού.
 4.Το διοικητικό συμβούλιο, κατόπιν προτάσεως της Επιτροπής η οποία λαμβάνει υπόψη την αξιολόγηση που αναφέρεται στην παράγραφο 3, δύναται να παρατείνει άπαξ τη θητεία του εκτελεστικού διευθυντή για διάστημα που δεν υπερβαίνει τα πέντε έτη.
 5.Ο


text:
εκτελεστικός διευθυντής του οποίου η θητεία έχει παραταθεί δεν δύναται να συμμετάσχει σε νέα διαδικασία επιλογής για την ίδια θέση στο τέλος της συνολικής περιόδου.
 6.Ο εκτελεστικός διευθυντής επιτρέπεται να παυθεί των καθηκόντων του μόνο με απόφαση του διοικητικού συμβουλίου κατόπιν πρότασης της Επιτροπής.
 7.Οι αποφάσεις του διοικητικού συμβουλίου σχετικά με τον διορισμό, την παράταση της θητείας ή την απομάκρυνση του εκτελεστικού διευθυντή λαμβάνονται με πλειοψηφία των δύο τρίτων των μελών του με δικαίωμα ψήφου.
 Άρθρο 19 – Αποσπασμένοι εθνικοί εμπειρογνώμονες και λοιπό προσωπικό
 1.Ο Οργανισμός δύναται να χρησιμοποιεί αποσπασμένους εθνικούς εμπειρογνώμονες ή άλλο προσωπικό που δεν απασχολείται από τον Οργανισμό.
 2.Το διοικητικό συμβούλιο εκδίδει απόφαση για τη θέσπιση κανόνων σχετικά με την απόσπαση εθνικών εμπειρογνωμόνων στον Οργανισμό.
 ΚΕΦΑΛΑΙΟ V
 ΓΕΝΙΚΕΣ ΔΙΑΤΑΞΕΙΣ
 Άρθρο 20 – Νομικό καθεστώς
 1.Ο Οργανισμός είναι φορέας της Ένωσης. Διαθέτει νομική προσωπικότητα.
 2.Σε κάθε κράτος μέλος, ο Οργανισμός διαθέτει την ευρύτερη δυνατή νομική ικανότητα που αναγνωρίζεται στα νομικά πρόσωπα βάσει του εθνικού δικαίου. Δύναται ιδίως να αποκτά και να διαθέτει κινητή και ακίνητη περιουσία και να παρίσταται ενώπιον δικαστηρίου.
 3.Έδρα του Οργανισμού είναι η Θεσσαλονίκη.
 4.Ο Οργανισμός δύναται να εγκαθιδρύει τοπικά γραφεία σε ένα ή περισσότερα κράτη μέλη, με τη συγκατάθεση των κρατών μελών και σύμφωνα με το άρθρο 11 παράγραφος 6.
 Άρθρο 21 – Προνόμια και ασυλίες
 Το πρωτόκολλο περί προνομίων και ασυλιών της Ευρωπαϊκής Ένωσης εφαρμόζεται στον Οργανισμό και στο προσωπικό του.
 Άρθρο 22 – Γλωσσικό καθεστώς
 1.Ο Οργανισμός υπόκειται στις διατάξεις του κανονισμού αριθ. 1.
 2.Το διοικητικό συμβούλιο μπορεί να αποφασίζει για τις γλώσσες που θα χρησιμοποιούνται στον Οργανισμό για την εσωτερική λειτουργία του.
 3.Οι μεταφραστικές υπηρεσίες που απαιτούνται για τη λειτουργία του Οργανισμού παρέχονται από το Μεταφραστικό Κέντρο των Οργάνων της Ευρωπαϊκής Ένωσης.
 Άρθρο 23 – Διαφάνεια
 1.Για τα έγγραφα που τηρούνται από τον Οργανισμό εφαρμόζεται ο κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου
 10
 .
 2.Εντός έξι μηνών από την ημερομηνία της πρώτης συνεδρίασής του, το διοικητικό συμβούλιο θεσπίζει τους λεπτομερείς κανόνες εφαρμογής του κανονισμού (ΕΚ) αριθ. 1049/2001.
 3.Για την επεξεργασία δεδομένων προσωπικού χαρακτήρα από τον Οργανισμό εφαρμόζεται ο κανονισμός (ΕΚ) αριθ. 45/2001. Εντός έξι μηνών από την ημερομηνία της πρώτης συνεδρίασής του, το διοικητικό συμβούλιο θεσπίζει μέτρα για την εφαρμογή του κανονισμού (ΕΚ) αριθ. 45/2001 από τον Οργανισμό, συμπεριλαμβανομένων εκείνων που αφορούν τον διορισμό υπεύθυνου προστασίας δεδομένων του Οργανισμού. Τα μέτρα αυτά θεσπίζονται κατόπιν διαβουλεύσεων με τον Ευρωπαίο Επόπτη Προστασίας Δεδομένων.
 Άρθρο 24 – Καταπολέμηση της απάτης
 1.Για να διευκολύνει την καταπολέμηση της απάτης, της διαφθοράς και άλλων παράνομων δραστηριοτήτων σύμφωνα με τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου
 11
 , ο Οργανισμός θα προσχωρήσει, εντός έξι μηνών από την ημερομηνία εφαρμογής του παρόντος κανονισμού, στη διοργανική συμφωνία της 25ης Μαΐου 1999 σχετικά με τις εσωτερικές έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF), και, με τη χρήση του υποδείγματος που περιλαμβάνεται στο παράρτημα της συμφωνίας αυτής, θα θεσπίσει κατάλληλες διατάξεις που θα ισχύουν για όλους τους εργαζόμενους του Οργανισμού.
 2.Το Ευρωπαϊκό Ελεγκτικό Συνέδριο έχει την εξουσία να ελέγχει, βάσει


text:
παραστατικών και επιτόπιου ελέγχου, όλους τους δικαιούχους επιχορηγήσεων, τους εργολάβους και τους υπεργολάβους που έλαβαν κονδύλια της Ένωσης από τον Οργανισμό.
 3.Η OLAF δύναται να διενεργεί έρευνες, καθώς και επιτόπιους ελέγχους και επιθεωρήσεις, με σκοπό να διαπιστωθεί αν υπάρχει απάτη, διαφθορά ή άλλη παράνομη δραστηριότητα εις βάρος των οικονομικών συμφερόντων της Ένωσης σχετικά με επιχορήγηση ή σύμβαση χρηματοδοτούμενη από τον Οργανισμό, σύμφωνα με τις διατάξεις και τις διαδικασίες που προβλέπονται στον κανονισμό (ΕΚ) αριθ. 1073/1999 και τον κανονισμό (Ευρατόμ, ΕΚ) αριθ. 2185/96.
 4.Με την επιφύλαξη των παραγράφων 1, 2 και 3, οι συμφωνίες συνεργασίας με τρίτες χώρες και διεθνείς οργανισμούς, οι συμβάσεις, οι συμφωνίες επιχορήγησης και οι αποφάσεις επιχορήγησης του Οργανισμού περιέχουν διατάξεις με τις οποίες παρέχεται ρητώς στο Ευρωπαϊκό Ελεγκτικό Συνέδριο και την OLAF εξουσία διενέργειας των εν λόγω ελέγχων και ερευνών, σύμφωνα με τις αντίστοιχες αρμοδιότητές τους.
 Άρθρο 25 – Κανόνες ασφάλειας για την προστασία των διαβαθμισμένων και των ευαίσθητων μη διαβαθμισμένων πληροφοριών
 Όταν απαιτείται, ο Οργανισμός θεσπίζει δικούς του κανόνες ασφάλειας που είναι ισοδύναμοι με τους κανόνες ασφάλειας της Επιτροπής για την προστασία των διαβαθμισμένων πληροφοριών της Ευρωπαϊκής Ένωσης (ΔΠΕΕ) και των ευαίσθητων μη διαβαθμισμένων πληροφοριών, όπως ορίζονται στις αποφάσεις (ΕΕ, Ευρατόμ) 2015/443
 12
 και 2015/444
 13
 της Επιτροπής. Οι κανόνες ασφάλειας του Οργανισμού καλύπτουν, μεταξύ άλλων και ανάλογα με την περίπτωση, τις διατάξεις για την ανταλλαγή, την επεξεργασία και την αποθήκευση αυτών των πληροφοριών.
 Άρθρο 26 – Ευθύνη
 1.Η συμβατική ευθύνη του Οργανισμού διέπεται από το δίκαιο που εφαρμόζεται στην εκάστοτε σύμβαση.
 2.Αρμόδιο για τη λήψη αποφάσεων δυνάμει τυχόν ρήτρας διαιτησίας που περιλαμβάνεται σε σύμβαση που συνάπτει ο Οργανισμός είναι το Δικαστήριο της Ευρωπαϊκής Ένωσης.
 3.Σε περίπτωση εξωσυμβατικής ευθύνης, ο Οργανισμός υποχρεούται να αποκαθιστά, σύμφωνα με τις γενικές αρχές που είναι κοινές στις νομοθεσίες των κρατών μελών, τις ζημίες που προξενούν οι υπηρεσίες ή το προσωπικό του κατά την άσκηση των καθηκόντων τους.
 4.Αρμόδιο για την εκδίκαση των διαφορών αποζημίωσης για τις ζημίες που αναφέρονται στην παράγραφο 3 είναι το Δικαστήριο της Ευρωπαϊκής Ένωσης.
 5.Η προσωπική ευθύνη των μελών του προσωπικού έναντι του Οργανισμού διέπεται από τις διατάξεις του κανονισμού υπηρεσιακής κατάστασης ή του καθεστώτος που εφαρμόζεται σε αυτά.
 Άρθρο 27 – Αξιολόγηση
 1.Το αργότερο πέντε έτη από την ημερομηνία που αναφέρεται στο άρθρο 36 και στη συνέχεια ανά πενταετία, η Επιτροπή διενεργεί, σύμφωνα με τις κατευθυντήριες γραμμές της, αξιολόγηση των επιδόσεων του Οργανισμού όσον αφορά τους στόχους, την εντολή και τα καθήκοντά του. Στην αξιολόγηση εξετάζεται, ιδίως, η ενδεχόμενη ανάγκη τροποποίησης της εντολής του Οργανισμού, καθώς και οι δημοσιονομικές επιπτώσεις της όποιας τροποποίησης.
 2.Σε περίπτωση που η Επιτροπή κρίνει ότι η συνέχιση της ύπαρξης του Οργανισμού δεν δικαιολογείται πλέον σε σχέση με τους προκαθορισμένους στόχους, την εντολή και τα καθήκοντά του, μπορεί να εισηγηθεί την ανάλογη τροποποίηση ή την κατάργηση του παρόντος κανονισμού.
 3.Η Επιτροπή διαβιβάζει τα πορίσματα της αξιολόγησης στο Ευρωπαϊκό Κοινοβούλιο, το Συμβούλιο και το διοικητικό συμβούλιο. Τα πορίσματα της αξιολόγησης δημοσιοποιούνται.
 Άρθρο 28 – Διοικητικές έρευνες
 Οι δραστηριότητες του Οργανισμού υπόκεινται στις έρευνες του Ευρωπαίου Διαμεσολαβητή σύμφωνα με το άρθρο 228 της


text:
Συνθήκης.
 Άρθρο 29 – Συνεργασία με τρίτες χώρες και διεθνείς οργανισμούς
 1.Στον βαθμό που είναι αναγκαίο για την επίτευξη των στόχων που καθορίζονται στον παρόντα κανονισμό, και με την επιφύλαξη των αντίστοιχων αρμοδιοτήτων των κρατών μελών και των θεσμικών οργάνων της Ένωσης, ο Οργανισμός δύναται να συνεργάζεται με τις αρμόδιες αρχές τρίτων χωρών και/ή με διεθνείς οργανισμούς.
 Για τον σκοπό αυτό, ο Οργανισμός δύναται, κατόπιν προηγούμενης έγκρισης της Επιτροπής, να συνάπτει συμφωνίες συνεργασίας με τις εν λόγω αρχές και διεθνείς οργανισμούς. Οι συμφωνίες αυτές δεν δημιουργούν έννομες υποχρεώσεις στην Ένωση και τα κράτη μέλη της.
 2.Ο Οργανισμός είναι ανοιχτός στη συμμετοχή τρίτων χωρών οι οποίες έχουν συνάψει σχετικές συμφωνίες με την Ευρωπαϊκή Ένωση.
 Βάσει των οικείων διατάξεων των συμφωνιών που αναφέρονται στην παράγραφο 1, θεσπίζονται ρυθμίσεις που ορίζουν, ιδίως, τη φύση, την έκταση και τον τρόπο συμμετοχής των οικείων τρίτων χωρών στο έργο του Οργανισμού, συμπεριλαμβανομένων διατάξεων σχετικά με τη συμμετοχή στις πρωτοβουλίες που αναλαμβάνει ο Οργανισμός, τις οικονομικές συνεισφορές και το προσωπικό. Ως προς τα ζητήματα προσωπικού, οι εν λόγω ρυθμίσεις τηρούν πάντοτε τον κανονισμό υπηρεσιακής κατάστασης.
 3.Το διοικητικό συμβούλιο εγκρίνει στρατηγική για τις σχέσεις με τρίτες χώρες ή διεθνείς οργανισμούς σχετικά με ζητήματα για τα οποία είναι αρμόδιος ο Οργανισμός.
 Άρθρο 30 – Συμφωνία για την έδρα και συνθήκες λειτουργίας
 1.Οι απαραίτητες ρυθμίσεις σχετικά με τη στέγαση του Οργανισμού στο κράτος μέλος υποδοχής και τις εγκαταστάσεις που πρέπει να θέσει στη διάθεσή του το εν λόγω κράτος μέλος, καθώς και οι ειδικοί κανόνες που ισχύουν στο κράτος μέλος υποδοχής για τον εκτελεστικό διευθυντή, τα μέλη του διοικητικού συμβουλίου, το προσωπικό του Οργανισμού και τα μέλη των οικογενειών τους, καθορίζονται στα πλαίσια συμφωνίας για την έδρα η οποία συνάπτεται μεταξύ του Οργανισμού και του κράτους μέλους στο οποίο βρίσκεται η έδρα του.
 2.Το κράτος μέλος υποδοχής του Οργανισμού εξασφαλίζει τις καλύτερες δυνατές συνθήκες για τη διασφάλιση της εύρυθμης λειτουργίας του Οργανισμού, συμπεριλαμβανομένων της πολύγλωσσης σχολικής εκπαίδευσης με ευρωπαϊκό προσανατολισμό και των κατάλληλων συγκοινωνιακών συνδέσεων.
 ΚΕΦΑΛΑΙΟ VI
 ΜΕΤΑΒΑΤΙΚΕΣ ΔΙΑΤΑΞΕΙΣ
 Άρθρο 31 – Μεταβατικές διατάξεις για το διοικητικό συμβούλιο
 1.Η διάρκεια της θητείας των μελών του διοικητικού συμβουλίου του Cedefop, όπως έχει καθοριστεί βάσει του άρθρου 4 του κανονισμού (ΕΟΚ) αριθ. 337/75, λήγει στις ... [ημερομηνία έναρξης ισχύος του παρόντος κανονισμού].
 2.Το διοικητικό συμβούλιο, όπως έχει συγκροτηθεί βάσει του άρθρου 4 του κανονισμού (ΕΟΚ) αριθ. 337/75, στο διάστημα που μεσολαβεί μεταξύ ... [ημερομηνία έναρξης ισχύος του παρόντος κανονισμού] και ... [ημερομηνία εφαρμογής του παρόντος κανονισμού], ασκεί τα καθήκοντα του διοικητικού συμβουλίου, όπως ορίζεται στο άρθρο 5 του παρόντος κανονισμού.
 Άρθρο 32 – Μεταβατικές διατάξεις για το προσωπικό
 Ο διευθυντής του Οργανισμού ο οποίος έχει διοριστεί βάσει του άρθρου 6 του κανονισμού (ΕΟΚ) αριθ. 337/75 ασκεί, για το υπόλοιπο της θητείας του, τα καθήκοντα του εκτελεστικού διευθυντή κατά την έννοια του άρθρου 11 του παρόντος κανονισμού. Οι λοιποί όροι της σύμβασής του παραμένουν αμετάβλητοι.
 Άρθρο 33 – Μεταβατικές διατάξεις για τον προϋπολογισμό
 Η διαδικασία απαλλαγής ως προς τους προϋπολογισμούς που έχουν εγκριθεί βάσει του άρθρου 11 του κανονισμού (ΕΟΚ) αριθ. 337/75 διεξάγεται


text:
σύμφωνα με τους κανόνες που ορίζονται στον εν λόγω κανονισμό.
 ΚΕΦΑΛΑΙΟ VII
 ΤΕΛΙΚΕΣ ΔΙΑΤΑΞΕΙΣ
 Άρθρο 34 – Κατάργηση
 Ο κανονισμός (ΕΟΚ) αριθ. 337/75 καταργείται από την [ημερομηνία εφαρμογής του παρόντος κανονισμού] και κάθε αναφορά στον καταργούμενο κανονισμό θεωρείται ότι γίνεται στον παρόντα κανονισμό.
 Άρθρο 35 – Διατήρηση σε ισχύ των εσωτερικών κανόνων που έχουν θεσπιστεί από το διοικητικό συμβούλιο
 Οι εσωτερικοί κανόνες που έχουν θεσπιστεί από το διοικητικό συμβούλιο βάσει του κανονισμού (ΕΟΚ) αριθ. 337/75 παραμένουν σε ισχύ μετά την [ημερομηνία εφαρμογής του παρόντος κανονισμού], εκτός εάν ληφθεί διαφορετική απόφαση από το διοικητικό συμβούλιο κατά την εφαρμογή του παρόντος κανονισμού.
 Άρθρο 36 – Έναρξη ισχύος
 1.Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
 2.Εφαρμόζεται από την [ημερομηνία εφαρμογής].
 3.Ωστόσο, τα άρθρα 31, 32 και 33 εφαρμόζονται από την [ημερομηνία έναρξης ισχύος του παρόντος κανονισμού].
 4.Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες.
 Βρυξέλλες,
 Για το Ευρωπαϊκό Κοινοβούλιο
 Για το Συμβούλιο
 Ο Πρόεδρος
 Ο Πρόεδρος
 ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ
 1.ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ
 1.1.Τίτλος της πρότασης/πρωτοβουλίας
 1.2.Σχετικός(-οί) τομέας(-είς) πολιτικής στη δομή ΔΒΔ/ΠΒΔ
 1.3.Χαρακτήρας της πρότασης/πρωτοβουλίας
 1.4.Στόχος/-οι
 1.5.Αιτιολόγηση της πρότασης/πρωτοβουλίας
 1.6.Διάρκεια και δημοσιονομικές επιπτώσεις
 1.7.Προβλεπόμενος(-οι) τρόπος(-οι) διαχείρισης
 2.MEΤΡΑ ΔΙΑΧΕΙΡΙΣΗΣ
 2.1.Διατάξεις στον τομέα της παρακολούθησης και της υποβολής εκθέσεων
 2.2.Σύστημα διαχείρισης και ελέγχου
 2.3.Μέτρα για την πρόληψη περιπτώσεων απάτης και παρατυπίας
 3.ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ
 3.1.Τομέας(-είς) του πολυετούς δημοσιονομικού πλαισίου και γραμμή(-ές) δαπανών του προϋπολογισμού που επηρεάζονται
 3.2.Εκτιμώμενες επιπτώσεις στις δαπάνες
 3.2.1.Συνοπτική παρουσίαση των εκτιμώμενων επιπτώσεων στις δαπάνες
 3.2.2.Εκτιμώμενες επιπτώσεις στους ανθρώπινους πόρους του Cedefop
 3.2.3.Συμβατότητα με το ισχύον πολυετές δημοσιονομικό πλαίσιο
 3.2.4.Συμμετοχή τρίτων μερών στη χρηματοδότηση
 3.3.Εκτιμώμενες επιπτώσεις στα έσοδα
 ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ
 1.ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ
 1.1.Τίτλος της πρότασης/πρωτοβουλίας
 Πρόταση κανονισμού του Ευρωπαϊκού Κοινοβουλίου και του Συμβουλίου σχετικά με την ίδρυση του Ευρωπαϊκού Κέντρου για την Ανάπτυξη της Επαγγελματικής Κατάρτισης (Cedefop)
 1.2.Σχετικός(-οί) τομέας(-είς) πολιτικής στη δομή ΔΒΔ/ΠΒΔ
 14
 04: Απασχόληση, κοινωνικές υποθέσεις και κοινωνική ένταξη
 04 03: Απασχόληση, κοινωνικές υποθέσεις και κοινωνική ένταξη
 04 03 13: Ευρωπαϊκό Κέντρο για την Ανάπτυξη της Επαγγελματικής Κατάρτισης (Cedefop)
 1.3.Χαρακτήρας της πρότασης/πρωτοβουλίας
 ◻ Η πρόταση/πρωτοβουλία αφορά νέα δράση
 ◻ Η πρόταση/πρωτοβουλία αφορά νέα δράση μετά από πιλοτικό έργο/προπαρασκευαστική δράση
 15
 ⌧ Η πρόταση/πρωτοβουλία αφορά την παράταση υφιστάμενης δράσης
 ◻ Η πρόταση/πρωτοβουλία αφορά δράση προσανατολισμένη προς νέα δράση
 1.4.Στόχος/-οι
 1.4.1.Ο(Οι) πολυετής(-είς) στρατηγικός(-οί) στόχος(-οι) της Επιτροπής τον(τους) οποίο(-ους) αφορά η πρόταση/πρωτοβουλία
 Στόχοι/προστιθέμενη αξία της ΕΕ σύμφωνα με τη στρατηγική «Ευρώπη 2020», το στρατηγικό πλαίσιο για την ευρωπαϊκή συνεργασία στον τομέα της εκπαίδευσης και κατάρτισης «ΕΚ 2020», όπως επικαιροποιήθηκε από την κοινή έκθεση του 2015 που εγκρίθηκε από το Συμβούλιο και την Επιτροπή τον Νοέμβριο του 2015, τα συμπεράσματα της Ρίγας του Ιουνίου 2015 και το πρόσφατα εγκριθέν «Νέο θεματολόγιο δεξιοτήτων για την Ευρώπη»
 16
 :
 - Προώθηση της μάθησης στον χώρο εργασίας, σε όλες τις μορφές της, με ιδιαίτερη έμφαση στα προγράμματα μαθητείας, με τη συμμετοχή των κοινωνικών εταίρων, των επιχειρήσεων, των επιμελητηρίων και των παρόχων επαγγελματικής εκπαίδευσης και κατάρτισης (ΕΕΚ), καθώς και με την


text:
προώθηση της καινοτομίας και της επιχειρηματικότητας·
 - Περαιτέρω ανάπτυξη των μηχανισμών διασφάλισης της ποιότητας όσον αφορά την ΕΕΚ σύμφωνα με τη σύσταση EQAVET και, ως μέρος των συστημάτων διασφάλισης της ποιότητας, καθιέρωση συνεχούς πληροφόρησης και ανάδρασης για τα συστήματα αρχικής επαγγελματικής εκπαίδευσης και κατάρτισης (ΑΕΕΚ) και συνεχούς επαγγελματικής εκπαίδευσης και κατάρτισης (ΣΕΕΚ) με βάση τα μαθησιακά αποτελέσματα·
 - Βελτίωση της πρόσβασης στην ΕΕΚ και στα επαγγελματικά προσόντα για όλους χάρη σε περισσότερο ευέλικτα και διαπερατά συστήματα, κυρίως με την παροχή αποτελεσματικών και ολοκληρωμένων υπηρεσιών προσανατολισμού, καθώς και της δυνατότητας πιστοποίησης της μη τυπικής και της άτυπης μάθησης·
 - Περαιτέρω ενίσχυση των βασικών ικανοτήτων στα προγράμματα σπουδών της ΕΕΚ και παροχή πιο αποτελεσματικών ευκαιριών για απόκτηση ή ανάπτυξη των εν λόγω δεξιοτήτων μέσω της ΑΕΕΚ και της ΣΕΕΚ·
 - Καθιέρωση συστηματικών προσεγγίσεων και δυνατοτήτων για την αρχική και τη συνεχή επαγγελματική εξέλιξη εκπαιδευτικών, εκπαιδευτών και καθοδηγητών ΕΕΚ σε σχολικά και εργασιακά περιβάλλοντα·
 - Διευκόλυνση της μαθησιακής κινητικότητας·
 - Ενίσχυση και απλούστευση των ενωσιακών εργαλείων διαφάνειας και αναγνώρισης·
 - Βελτίωση της πληροφόρησης σχετικά με τις δεξιότητες και αντιμετώπιση των ελλείψεων δεξιοτήτων σε συγκεκριμένους οικονομικούς τομείς, μεταξύ άλλων μέσα από την καλύτερη πρόβλεψη των αναγκών σε δεξιότητες για την αγορά εργασίας, λαμβανομένων υπόψη των τεχνολογικών εξελίξεων..
 1.4.2.Ειδικός(-οί) στόχος(-οι) και σχετική(-ές) δραστηριότητα(-ες) ΔΒΔ/ΠΒΔ
 Ειδικός στόχος αριθ. 1
 Το Κέντρο συνδράμει την Επιτροπή στη διαμόρφωση και εφαρμογή των πολιτικών επαγγελματικής εκπαίδευσης και κατάρτισης, δεξιοτήτων και επαγγελματικών προσόντων.
 Σχετική(-ές) δραστηριότητα(-ες) ΔΒΔ/ΠΒΔ
 04 03 13 - Ευρωπαϊκό Κέντρο για την Ανάπτυξη της Επαγγελματικής Κατάρτισης (Cedefop) – Συνεισφορά στους τίτλους 1, 2 και 3.
 1.4.3.Αναμενόμενο(-α) αποτέλεσμα(-τα) και επιπτώσεις
 Να προσδιοριστούν τα αποτελέσματα που αναμένεται να έχει η πρόταση/πρωτοβουλία όσον αφορά τους(τις) στοχοθετημένους(-ες) δικαιούχους/ομάδες.
 Η αναθεώρηση του ιδρυτικού κανονισμού αποσκοπεί στα εξής:
 –Προσαρμογή του ιδρυτικού κανονισμού του Cedefop στις διατάξεις της κοινής προσέγγισης για τους αποκεντρωμένους οργανισμούς.
 –Προσαρμογή της εντολής και των καθηκόντων του Οργανισμού στις τρέχουσες προτεραιότητες πολιτικής και στρατηγικές, λαμβανομένων υπόψη των πρόσφατων εξελίξεων της πολιτικής στον τομέα της επαγγελματικής εκπαίδευσης και κατάρτισης, των δεξιοτήτων και των επαγγελματικών προσόντων, καθώς και τις κοινωνικές, θεσμικές και οικονομικές εξελίξεις που έχουν σημειωθεί στην ΕΕ από τη δημιουργία του Κέντρου το 1975 έως σήμερα.
 Η αποστολή του Cedefop που καθορίζεται στον ιδρυτικό κανονισμό του 1975 είναι:
 Το Κέντρο έχει ως αποστολή να παρέχει τη συνδρομή του στην Επιτροπή, με σκοπό την υποβοήθηση σε κοινοτικό επίπεδο, την προώθηση και ανάπτυξη της επαγγελματικής καταρτίσεως και της συνεχούς καταρτίσεως.
 Για το σκοπό αυτό, στα πλαίσια των κατευθύνσεων που καθορίζονται από την Κοινότητα, συμβάλλει με την επιστημονική και τεχνική του δραστηριότητα στην εφαρμογή κοινής πολιτικής επαγγελματικής καταρτίσεως.
 Ιδιαίτερα το Κέντρο ευνοεί την ανταλλαγή πληροφοριών και εμπειριών.
 Το Cedefop εργάζεται για την ενίσχυση της ευρωπαϊκής συνεργασίας και την παροχή της τεκμηρίωσης που είναι απαραίτητη για τη χάραξη των ευρωπαϊκών πολιτικών ΕΕΚ, δεξιοτήτων και επαγγελματικών προσόντων. Η προστιθέμενη αξία του Cedefop έγκειται στην υψηλή ποιότητα των συγκριτικών αναλύσεών του και την εμπειρογνωσία που συσσωρεύει μέσω της έρευνας και της δικτύωσης.
 Το Cedefop συνεργάζεται στενά με την Ευρωπαϊκή Επιτροπή, τις κυβερνήσεις των κρατών μελών, εκπροσώπους των εργοδοτών


text:
και των συνδικαλιστικών οργανώσεων, καθώς και με ερευνητές και επαγγελματίες από τον χώρο της ΕΕΚ. Τους παρέχει επικαιροποιημένες πληροφορίες σχετικά με τις εξελίξεις στην ΕΕΚ, καθώς και ευκαιρίες για συζήτηση επί της πολιτικής.
 Το Cedefop διαδίδει τις πληροφορίες του μέσω του δικτυακού τόπου του, δημοσιεύσεων, μέσων κοινωνικής δικτύωσης, διαλέξεων και σεμιναρίων. Οι δραστηριότητες του Cedefop πραγματοποιούνται με γνώμονα την αποστολή και τις μεσοπρόθεσμες προτεραιότητές του.
 Ο Οργανισμός καταβάλλει κάθε προσπάθεια για να παρέχει στο κοινό την ευρύτερη δυνατή πρόσβαση στα έγγραφα που έχει στην κατοχή του μέσω του δικτυακού τόπου του.
 1.4.4.Δείκτες αποτελεσμάτων και επιπτώσεων
 Να προσδιοριστούν οι δείκτες για την παρακολούθηση της υλοποίησης της πρότασης/πρωτοβουλίας.
 Έχει ήδη τεθεί σε εφαρμογή ολοκληρωμένο σύστημα παρακολούθησης και αξιολόγησης, τόσο εκ των προτέρων όσο και εκ των υστέρων, των πολυετών προγραμμάτων εργασιών. Αυτό θα συμπληρωθεί από την αξιολόγηση και την αναθεώρηση που διενεργεί η Επιτροπή ανά πενταετία.
 1.5.Αιτιολόγηση της πρότασης/πρωτοβουλίας
 1.5.1.Βραχυπρόθεσμη ή μακροπρόθεσμη κάλυψη αναγκών
 Στο άρθρο 166 παράγραφος 4 γίνεται αναφορά σε πολιτική επαγγελματικής εκπαίδευσης, η οποία στηρίζει και συμπληρώνει τις δράσεις των κρατών μελών, σεβόμενη ταυτόχρονα πλήρως την αρμοδιότητα των κρατών μελών για το περιεχόμενο και την οργάνωση της επαγγελματικής εκπαίδευσης. Στο άρθρο 165 παράγραφος 4 γίνεται αναφορά στη συμβολή της Ένωσης στην ανάπτυξη παιδείας υψηλού επιπέδου, μέσα από την ενθάρρυνση της συνεργασίας μεταξύ των κρατών μελών και, αν αυτό απαιτείται, την υποστήριξη και τη συμπλήρωση της δράσης τους, με πλήρη σεβασμό, ταυτόχρονα, της αρμοδιότητας των κρατών μελών για το περιεχόμενο της διδασκαλίας και την οργάνωση του εκπαιδευτικού συστήματος.
 Το Cedefop συμβάλλει στο μακροπρόθεσμο έργο πολιτικής της Επιτροπής:
 - Παρέχοντας νέες γνώσεις και στοιχεία στον τομέα των πολιτικών ΕΕΚ, δεξιοτήτων και επαγγελματικών προσόντων·
 - Παρακολουθώντας τις τάσεις πολιτικής και παρέχοντας ανάλυση των εξελίξεων στις πολιτικές ΕΕΚ, δεξιοτήτων και επαγγελματικών προσόντων·
 - Προάγοντας την καλύτερη πρόβλεψη των μελλοντικών αναγκών σε δεξιότητες, μεταξύ άλλων με βάση τις τεχνολογικές εξελίξεις, και αναπτύσσοντας βελτιωμένες μεθόδους αντιστοίχισης των δεξιοτήτων με τις ανάγκες της αγοράς εργασίας·
 - Σε βραχυπρόθεσμο επίπεδο, συμβάλλοντας στην εφαρμογή κοινής πολιτικής επαγγελματικής κατάρτισης και την υλοποίηση των κοινών ευρωπαϊκών εργαλείων στον τομέα της εκπαίδευσης, και ακολουθώντας τις προτεραιότητες της ΕΕ για την επαγγελματική εκπαίδευση και κατάρτιση (2011-2020), όπως επικαιροποιήθηκαν το 2015 στην κοινή έκθεση βάσει του στρατηγικού πλαισίου για την ευρωπαϊκή συνεργασία στον τομέα της εκπαίδευσης και κατάρτισης «ΕΚ 2020» και του πρόσφατα εγκαινιασθέντος «Νέου θεματολογίου δεξιοτήτων για την Ευρώπη».
 1.5.2.Προστιθέμενη αξία παρέμβασης της ΕΕ
 Η προστιθέμενη αξία του Cedefop βασίζεται στον τριμερή χαρακτήρα του, ο οποίος του επιτρέπει να αναπτύσσει συγκριτικές αναλύσεις υψηλού επιπέδου και εμπειρογνωσία στον τομέα των πολιτικών επαγγελματικής εκπαίδευσης και κατάρτισης, δεξιοτήτων και επαγγελματικών προσόντων με βάση τα στοιχεία που αντλεί από διάφορους παράγοντες σε εθνικό και ευρωπαϊκό επίπεδο. Αυτή η πλούσια εμπειρογνωσία μεταφράζεται σε απτή στήριξη της ανάπτυξης και υλοποίησης πολιτικών σε ενωσιακό και εθνικό επίπεδο μέσω της επιτέλεσης των ακόλουθων καθηκόντων:
 α)
 ανάλυση των εξελίξεων και παροχή συγκριτικών αναλύσεων των πολιτικών και των πρακτικών σε όλες τις χώρες·
 β)
 ανάλυση των τάσεων της αγοράς εργασίας σε σχέση με τις δεξιότητες και τα επαγγελματικά προσόντα·
 γ)
 ανάλυση και